Acara Besar PlayStation Dikhabarkan Berlangsung Februari Ini, Mungkin Ada Berita Hogwarts Legacy

Sudah agak lama sebenarnya Sony tidak mengadakan acara PlayStation mereka, iaitu State of Play, yang benar-benar menarik perhatian ramai.
Bahkan, State of Play yang terakhir sebelum ini hanya berkongsikan beberapa game dari pihak ketiga, yang berlangsung pada Oktober 2021.
Terkini, terdapat laporan baharu yang mengatakan sebuah acara PlayStation yang besar bakal berlangsung sekitar Februari akan datang.
Khabar ini datang dari wartawan tersohor, Tom Henderson, yang mana beliau berkata walaupun hanyalah satu lagi State of Play, namun beliau berpendapat yang kali ini ia berpontensi menampilkan sesuatu yang “agak besar”.

The current rumor is that the next Sony event looks like it could be in February based on this month's media events and past PlayStation dates.It'll probably be State of Play, but it has the potential to be a pretty big one IMO. pic.twitter.com/Si0QSY7PeZ— Tom Henderson (@_Tom_Henderson_) January 9, 2022

Apabila seorang pengikutnya menanyakan apakah acara itu kelak akan menyajikan perkembangan mengenai Hogwarts Legacy, Henderson hanya mengulangi kata-katanya sebelum itu bahawa “berpontensi menampilkan sesuatu yang agak besar”.

"but it has the potential to be a pretty big one IMO."— Tom Henderson (@_Tom_Henderson_) January 9, 2022

Hogwarts Legacy merupakan sebuah game RPG baharu berlatarbelakangkan universe Harry Potter, atau lebih dikenali sebagai Wizarding World. Game ini pada asalnya dijadualkan dilancarkan pada 2020, kemudian ditunda ke 2021, dan ditangguh lagi ke 2022.
Walau bagaimanapun, terdapat satu lagi laporan berasingan yang mengatakan game ini mungkin akan dilancarkan lebih awal daripada jangkaan ramai.

The support from Sumo Digital studios has really helped with the development. I got a date from another insider and hopefully it's still on track, expect to see it sooner than expected— AccountNGT (@AccNgt) January 6, 2022

Sekiranya khabar mengenai acara ini benar, tentunya Sony akan turut memperlihatkan trailer atau gameplay baharu untuk Horizon Forbidden West yang juga akan dilancarkan pada bulan sama, iaitu 18 Februari ini.
Atau mungkin juga Sony akan berkongsi lanjut mengenai PlayStation VR2 dan Horizon Call of the Mountain.


PlayStation Music Letakkan Tarikh Pelancaran The Last of Us Part II Pada Tahun 2019

The Last of Us Part II adalah game eksklusif PlayStation akan datang yang paling ditunggu buat masa ini. Di sebalik beberapa video gameplay trailer dan info yang telah didedahkan, Sony dan Naughty Dog masih belum mendedahkan bilakah sebenarnya game ini akan dilancarkan.

Terbaru, Youtube channel PlayStation Music telah memuatnaik lagu Wayfaring Stranger nyanyian Ashley Johnson (pelakon suara Ellie) dan Troy Baker (pelakon suara Joel), iaitu persembahan secara langsung mereka berdua semasa PlayStation Experience (PSX) 2017.
Apa yang menarik tentang video ini ialah di bahagian description, ia meletakkan The Last of Us Part II sebagai sebuah game yang akan dikeluarkan pada tahun 2019. Walaupun tiada kata rasmi daripada Sony ataupun Naughty Dog untuk mengesahkan perkara ini, tetapi harus diingat yang PlayStation Music ini merupakan channel rasmi.

Jadi, kemungkinan besar The Last of Us Part II akan dikeluarkan pada tahun 2019… jika Sony tidak membuat sebarang penundaan ke tahun seterusnya — sesuatu yang mereka gemar untuk lakukan.
https://www.youtube.com/watch?v=IHJGfZno2HU
Terima kasih, Redditor BostonMIT.


Genshin Impact Akan Hadir Ke Epic Games Store Minggu Depan

Genshin Impact, sebuah game open-world RPG dengan elemen gacha akan hadir ke Epic Games Store pada 9 Jun.
Genshin Impact yang dikeluarkan untuk versi platform Epic Games Store itu akan dilancarkan pada 9 Jun serentak bersama dengan kemaskini versi 1.6. Kemaskini terbaharu itu akan menampilkan karakter baharu seperti Kazuha, misi Archon baharu, event baharu dan beberapa penambahbaikan kepada permainan.

“Semasa menghasilkan Genshin Impact, salah satu fokus utama kami adalah untuk menjadikan game ini boleh dimainkan di pelbagai jenis platform. Jadi para pemain dapat bermain secara sendirian atau bersama kawan-kawan tidak kira di mana platform mereka berada,” kata Presiden Mihoyo Forrest Liu. “Epic Games Store ialah pakar dalam PC gaming dan kami sangat berbesar hati untuk berkerjasama dengan pihak mereka untuk membawakan Genshin Impact kepada komuniti gaming yang lebih global dan luas.”
Genshin Impact sudah boleh ditambah ke dalam Wishlist di Epic Games Store, akan menyokong crossplay dengan PlayStation, Android, iOS dan versi launcher asal di laman web MiHoYo untuk PC. Pemain juga boleh menebus ganjaran in-game bonus dengan menggunakan kod “GenshinEpic” bermula 9 Jun.


Razer Umumkan Aksesori Rasmi Tema Pokemon – Mechanical Keyboard, Mouse Mat


PUBG Mobile Umumkan Crossover Dengan Resident Evil 2 Remake, Saksikan Teaser Trailer Ini

Sebelum ini, PUBG Corp pernah membawakan skin Joker dan Harley Quinn. Terbaru, mereka akan menampilkan satu lagi crossover yang menarik.
PUBG Mobile akan mendapat satu crossover dengan Resident Evil 2 Remake. Kerjasama antara Bluehole dengan Capcom ini masih lagi tidak mendedahkan apakah kandungan yang akan dibawakan ke dalam PUBG Mobile, walau bagaimanapun, mereka menyatakan “sesuatu bakal tiba dalam masa terdekat”.
Korang boleh saksikan video trailer acah untuk crossover ini di bawah:

The last day of #PMSC2018 Dubai Finals. What could be more exciting than announcing that PUBG MOBILE is teaming up with @RE_Games! Something is coming very soon. #pubgmobilexre2 pic.twitter.com/HSZVZYG6cB
— PUBG MOBILE (@PUBGMOBILE) December 1, 2018
Korang boleh mainkan PUBG Mobile di platform iOS dan Android.


Fortnite Bawakan Tom Holland, Zendaya Dari Spider-Man: No Way Home

Dah ulang tonton Spider-Man: No Way Home tiga kali tapi masih tak puas? Mungkin korang perlu sambung main Fortnite.
Epic Games telah mengumumkan perayaan bertemakan Krismas yang akan ditampilkan ke dalam Fortnite. Pelbagai kandungan diumumkan, namun tarikan utamanya tentunya adalah skin kosmetik yang menampilkan Tom Holland dan Zendaya dari Spider-Man: No Way Home.
Bukan satu, tapi dua skin Spider-Man berwajah Tom Holland, iaitu berwarna merah-hitam dan hitam-kuning.

Dalam trailer sinematik pendek yang boleh ditonton di bawah, kita dapat lihat Spider-Man dan Zendaya turun dari bas dan bersedia untuk menerjah ke dalam battle royale.

Lihat kesemua kandungan baharu yang dibawakan bertemakan Krismas dalam Fortnite di sini.


2 Rakyat Malaysia, Pemilik SEA Gamer Mall, Didakwa Melakukan Jenayah Siber Oleh Amerika Syarikat

Jabatan Keadilan Amerika Syarikat (US Department of Justice, DOJ) telah mendakwa dua rakyat Malaysia dengan 23 pertuduhan jenayah siber seperti komplot, konspirasi, pencurian identiti, pemalsuan peranti akses, pelaburan wang haram dan lain-lain.

Menurut laporan Wired, Kedua-dua individu warganegara ini merupakan pegawai atasan SEA Gamer Mall, sebuah laman web yang menyediakan jualan kad-kad gedung platform gaming serta item dalam game seperti kad PlayStation Network, Steam, serta banyak game mobile yang popular.
Mereka yang tertuduh ini ialah CEO SEA Gamer Mall, Wong Ong Hua, 46, dan CPO SEA Gamer Mall, Ling Yang Ching, 32.

Mereka dilaporkan telah terlibat dengan jenayah siber ini bersama-sama dengan lima lagi individu warganegara China yang berada dalam kumpulan penggodam dikenali sebagai APT41.
Lima penggodam dari APT41 yang dikehendaki kerajaan Amerika Syarikat.
Dalam pertuduhan mereka, DOJ telah menamakan kedua-dua rakyat Malaysia ini serta menghubungkan SEA Gamer Mall melalui satu bentuk aktiviti komplot melibatkan serangan gangguan komputer menyasarkan kepada industri video game di Amerika Syarikat, Perancis, Jepun, Singapura dan Korea Selatan.
Pihak SEA Gamer Mall telah pun mengeluarkan kenyataan rasmi terhadap pertuduhan ini di laman rasmi Facebook. Mereka mendedahkan yang kedua-dua individu tertuduh telah direhatkan bagi menyelesaikan isu ini.
Kenyataan ini turut menafikan yang mereka terlibat dengan mana-mana aktiviti haram seperti yang dituduh. Mereka menegaskan yang semua butiran peribadi pelanggan yang disimpan mereka adalah selamat.

Antara individu terkenal yang dikaitkan dengan isu hangat ini adalah Tan Sri Vincent Tan. Menurut laporan The Star, beliau telah menafikan bahawa syarikat yang ditubuhkannya, Berjaya Corporation Berhad Group of Companies berminat dengan SEA Gamer Mall. Saham yang dimilikinya dalam SEA Gamer Mall, katanya, adalah pelaburan peribadi yang mana beliau boleh sahaja tarik balik pelaburan itu apabila tiba masanya.
Para media sebelum ini telah mengaitkan syarikat Berjaya dan dua anak perempuan Vincent Tan, dengan SEA Gamer Mall. Vincent Tan menjelaskan bahawa kedua-dua anak perempuannya, Nerine Tan dan Chryseis Tan pernah menjadi pengarah bukan eksekutif, dan mereka telahpun keluar dari syarikat tersebut.
Pejabat SEA Gamer Mall di Sitiawan, Perak, Malaysia. Sumber: VulcanPost.
“Dua eksekutif SEA Gamer Mall itu mengaku tidak bersalah dan telah melantik penasihat undang-undang dari Malaysia untuk mewakili mereka,” kata Vincent Tan yang sudah 13 tahun menjadi pelabur pasif kepada SEA Gamer Mall, sebuah syarikat tempatan yang berpangkalan di Sitiawan, Perak.


Smite: Kini Pintu Untuk Beta Di PS4 Dibuka!

Smite yang bergenrekan MOBA kini membuka pintu bagi pemain PS4 mencubanya! Daftar dan dapatkan peluang mencubanya!

Smite adalah multiplayer online battle arena (MOBA) yang mempunyai pandangan third-person yang direka oleh Hi-Rez Studios untuk Windows, PS4 dan juga XBox One.
Dalam Smite, pemain akan berpeluang mengawal watak-watak dari pelbagai mitos dari China, Mesir, Greek, Hindu, Jepun, Mayan, Norse dan Roman. Sebanyak lebih 70 watak boleh dipilih oleh pemain untuk berentap.
Pada masa sekarang, Smite mempunyai sebanyak 14 juta pemain aktif dan Hi-Rez Studios menjangkakan bilangan pemain akan bertambah dengan kehadiran mereka di PS4.
Pertandingan Smite World Championship yang pertama telah diadakan pada tahun 2015 di Atlanta dan pelbagai pasukan dari Amerika, Amerika selatan, Eropah dan China telah masuk bertanding. Jumlah hadiah terkumpul bagi pertandingan ini adalah sebanyak USD 2.6 juta. Ini menjadikan Smite sebagai pertandingan e-sport yang ke-3 terbesar!
Apa lagi nak tunggu, jom daftar beta untuk Smite!


Fortnite: Gamenya Belum Siap, Tetapi Sudah Boleh Dimainkan Di PS4 Akaun US/UK!

Di penghujung artikel ini, kami sediakan cara untuk anda membeli dan bermain menggunakan akaun PlayStation Region US/UK tanpa perlu melanggan PlayStation Plus.

Fortnite adalah permainan bercirikan sandbox, RPG, shooting, co-op, survival, skill-based, dan ianya boleh diklasifikasikan sebagai game multigenre. Selama saya mencuba permainan ini saya sangat teruja sehinggakan tidak sempat untuk mencuba Destiny 2 Beta!
Permainan ini dibangunkan dari tahun 2011 dan akan dilancarkan sepenuhnya pada tahun 2018. Jom layan trailer pertama game ini daripada tahun 2011:

Pada acara E3 yang lepas, permainan ini dipertontonkan kembali dan telah mendapat sambutan hebat.

JomBaca: Fortnite – Bina & Pertahan Kubu Bersama Geng Korang Dari Serangan Zombie!
Di dalam permainan yang menumpukan kepada konsep survival,  Fortnite mempunyai element crafting system yang mendalam, sebagai contoh untuk anda membuat senjata, anda juga perlu untuk membuat peluru dan peluru pula terdapat 4 jenis dimana setiap jenis memerlukan bahan-bahan yang berlainan.
Anda tidak boleh share loot anda semasa bermain dengan 4 rakan lain atau matchmaking, jadi disini siapa cepat dia dapat, tetapi jangan risau peta yang luas dan loot yang banyak akan memudahkan permainan anda.

Terdapat 4 jenis hero asas iaitu Soldier, Ninja, Outlander dan Constructor, setiap hero mempunyai kelebihan masing-masing dan hero juga mempunyai tahap yang berbeza – common, uncommon, rare, epic dan legendary. Lagi tinggi tahap hero anda bermakna banyak keupayaan yang anda boleh lakukan.
Musuh anda adalah zombie! Terdapat pelbagai jenis zombie yang dipanggil Husk dan zombie ini juga mempunyai level yang berbeza mengikut misi objektif anda.
Cara Untuk Memuat Turun & Bermain di PS4
Permainan ini tidak dapat dimainkan dengan menggunakan akaun PSN Malaysia anda, jadi ianya perlu dimuat turun dan dimainkan di account PSN US/UK sahaja.
Perlu diingatkan permainan ini juga tidak menyokong game sharing dan anda semestinya perlu bermain di akaun PSN US/UK. Tambahan lagi, anda tidak perlu melanggan PS Plus untuk bermain game ini.
Di tutorial bawah saya menggunakan akaun PSN UK, ini kerana akaun PlayStation Store US menggunakan cara yang berbeza yang mana anda boleh mendownload permainan ini secara percuma terlebih dahulu dan kemudian membeli akses masuk (founder pack) secara add on. Perlu diingatkan JomGaming tidak bertanggungjawab sekiranya apa-apa terjadi kepada akaun PSN anda semasa membeli.
1. Log masuk menggunakan ID PSN US/UK anda. Belajar untuk membuka akaun PSN di SINI.
2. Setelah itu sila ke link ini utk membeli Fortnite – Standard Founder’s Pack di PS Store UK. (Sekiranya anda ingin membeli PSN Wallet, saya cadangkan di seagm.com.)

3. Sementara menunggu download selesai anda boleh mendaftar akaun Epic Games anda di link ini dengan memilih opsyen Sign Up.

4. Selepas download selesai, anda boleh mula membuka permainan Fortnite ini dan anda diminta untuk login akaun epic yang anda daftar tadi dan link-kan dengan akaun PSN anda.
5. Setelah semuanya siap, anda boleh terus mula bermain!


Battlefield 2042: Edisi Standard PS5 Akan Turut Berikan Versi PS4

Pada asalnya, untuk mendapatkan kedua-dua versi konsol generasi lama (PS4, Xbox One) dan konsol generasi terkini (PS5, Xbox Series) dalam Battlefield 2042, pemain perlu membeli Gold Edition atau Ultimate Edition.
Untuk Standard Edition, pada asalnya, pemain perlu memilih sama ada ingin mendapat versi PS4/Xbox One atau PS5/Xbox Series.
Walau bagaimanapun, ada berita gembira untuk para peminat siri game ini. Pemain yang membeli Standard Edition versi PS5/Xbox Series akan turut mendapat versi PS4/Xbox One tanpa sebarang caj tambahan.
Ini sememangnya amat sesuai untuk korang yang masih bermain di konsol generasi lama buat masa ini, namun berhasrat untuk berpindah ke konsol generasi baharu apabila berpeluang mendapatkan stok kelak.

Open Beta untuk Battlefield 2042 sudahpun dibuka sekarang. Dapatkan butirannya di sini.
Battlefield 2042 akan dilancarkan sepenuhnya pada 19 November 2021 untuk PC, PS5, Xbox Series, PS4, dan Xbox One.


10 Game Dengan Difficulty Tahap Neraka Untuk Gamer Yang Suka Dera Diri Sendiri

Kalau korang main game, mesti korang mahukan cabaran betul tak? Dan tahap difficulty menjadi jawapan kepada cabaran yang korang inginkan.
Selalunya video game akan menawarkan tahap difficulty Easy, Normal dan Hard. Namun, 10 game di bawah ini menampilkan tahap difficulty yang unik, khas untuk pemain yang inginkan tekanan darah mereka meningkat dengan mendadak.
10. Sniper Elite 3 – Difficulty: Authentic

Game yang berlatarbelakangkan Perang Dunia Kedua ini menawarkan tiga difficulty utama (Cadet, Marksman dan Sniper Elite) dengan setiap satu darinya meningkat risiko dengan mengubah perkara standard seperti nyawa pihak musuh, damage output, dan kesedaran musuh. Tapi difficulty Authentic membawa game ini ke tahap yang lebih merbahaya.
Pertama sekali, HUD dibuang terus dari skrin pemain. Pihak musuh menjadi aimbots dengan tahap kesedaran yang sangat tinggi. Mereka boleh tahu di mana kedudukan pemain. Keupayaan untuk save semasa bermain juga dibuang, bermakna korang kena selesai misi dengan sekali sahaja percubaan tanpa mati. Friendly fire juga dihidupkan dalam mode co-op.
9. Gears of War 4 – Difficulty: Inconceivable/Ironman

Sesiapa yang pernah main game ini pada tahap Insane pasti tahu bertapa kejamnya dan tipisnya peluang pemain untuk menembak pihak musuh. Dalam kemaskini Rise of the Horde, The Coalition telah memperkenalkan tahap difficulty yang akan meletupkan kepala pemain iaitu Inconceivable dan Ironman.
Inconceivable meningkatkan kekuatan serangan dari pihak musuh lebih tinggi dari Insane. Ia juga meningkatkan keupayaan untuk pemain menahan serangan. Selain dari peningkatan serangan, ia juga secara drastik menurunkan jumlah peluru yang diterima dari senjata dan ammo boxes.
Bagi Ironman pula, tahap difficulty ini boleh digelar sebagai “Permadeath”. Kenapa? Kerana jika pemain mati di wave 10, pemain akan kembali bermula di wave 1. Pendek kata, jangan mati.
8. Metro 2033 – Difficulty: Ranger Mode

Ranger Mode dalam game hadir dalam dua tahap, Easy dan Hardcore. Kedua-duanya meningkatkan serangan menjadi one-hit kill. Menjadikan pemain dan pihak musuh senang untuk terdedah kepada serangan.
Ranger Mode Easy memberikan pemain lebih banyak nyawa dari pihak musuh, mampu untuk menahan tiga hingga empat tembakan tanpa mati. Manakala Ranger Mode Hardcore pula memerlukan pemain untuk mengelak pertempuran menembak dan perlu melakukan gerakan stealth untuk memenangi game ini. HUD dibuang sepenuhnya, terdapat jumlah maksimum bagi setiap jenis peluru yang boleh dibawa dan pemain hanya boleh membawa dua senjata sahaja.
7. Dead Space 3 – Difficulty: Pure Survival/Classic

Game survival horror in menawarkan dua difficulty iaitu Pure Survival dan Classic. Dalam Pure Survival, musuh tidak akan menjatuhkan peluru atau med packs, hanya akan memberikan tungsten, somatic gel dan scrap metal sahaja, bermakna pemain perlu menghasilkan kesemua items sendiri di meja kerja.
Classic mode pula menghadkan pemain dengan membenarkan mereka menggunakan senjata yang didapati dalam game Dead Space yang lalu, membuang keupayaan untuk mengubah senjata dan menutup fungsi co-op. Kesemua New Game+ modes bertukar menjadi hard sebagai penambahan kepada elemen cabaran. Menyelesaikan setiap mode juga akan diberikan ganjaran seperti senjata unik dan upgrade yang berkuasa.
6. XCOM: Enemy Unknown – Difficulty: Impossible

Dalam mode Impossible, mode ini mengubah kesemua perkara yang terdapat game ini yang akan diberikan kepada pemain.
Pemain akan bermula dengan panic global pada 16 (dibandingkan dengan 8 pada Classic dan 0 pada Easy dan Normal). Meningkatkan kos untuk membeli askar dan Officer Training School yang wajib dibina oleh pemain. Meningkatkan keupayaan A.I., membenarkan mereka membaling grenad dan kebolehan dengan lebih banyak. Unit alien yang spesifik akan menerima bonus untuk membidik, melee, pergerakan dan serangan. Pemain tidak akan menerima satelit permulaan atau tutorial. Liputan satelit memberikan sedikit saintis dan engineer.
5. Resident Evil – Difficulty: Invisible Enemy/One Dangerous Zombie

Kedua-dua mode ini hadir pada tahun 2002 dari versi remake game asal dan juga dalam versi HD remaster. Dan hanya boleh didapati apabila pemain menghabiskan game ini dalam mode Real Survival atau Normal atau Hard dengan Chris dan Jill.
Invisible Enemy mode tidak akan membenarkan pemain melihat zombi atau bos. Pemain hanya boleh melihat zombi melalui cermin atau berjalan melalui air atau lopak air dan akan boleh dilihat apabila pihak musuh menyerang pemain. Auto-aim dimatikan.
One Dangerous Zombie meletakkan Zombified Forest Speyer (ahli pasukan dalam pasukan STARS) dalam lokasi spesifik di sekitar kawasan Spencer. Dia memakai ves balistik penuh dengan grenad yang akan terus meletup dan game akan berakhir jika dia menerima sebarang serangan, jadi dia mesti dielakkan sepanjang masa. Walau bagaimanapun, Forest akan hilang apabila pemain mendapat Helmet Key.
4. Left 4 Dead 2 – Difficulty: Mutations

Ditambah ke dalam kempen DLC The Passing. Secara spesifiknya, Mutations ialah versi yang diubah suai dari kempen yang mana diubah setiap minggu, tapi sekarang boleh didapati untuk dipilih secara bebas. Versi yang pertama hadir dari pembangun, tapi selepas itu Mutations dihasilkan dari peminat.
Terdapat 20 Mutations. Bleed Out, nyawa pemain akan sentiasa menurun. Last Gnome on Earth, pemain perlu membawa Gnome Chompski dari awal sehingga akhir. Hard Eight, kemunculan Special Infected akan meningkat dari 4 ke 8 dengan timer respawn dikurangkan. Taaaannkkk! Setiap special infected ialah Tank. Gib Fest, kesemua pemain memakai M60 dan Magnum dengan unlimited ammo.
3. Metal Gear Solid 3: Snake Eater – Difficulty: European Extreme

MGS 3 mempunyai banyak tahap difficulty yang memberikan kesan terhadap elemen dalam game. Dari jumlah pengawal sehinggalah ke durasi masa pengawal pengsan. European Extreme pula, menarik active sonar dan motion detector dari pemain, membuang vital tool untuk mengetahui bila dan bagaimana untuk pemain melakukan gerakan.
Cabaran yang hebat dalam European Extreme adalah jika pemain dilihat dan meletakkan musuh dalam status berjaga-jaga, game akan berakhir. Tidak menerima sebarang serangan, tidak terbunuh atau tidak dilihat. Ini tidak disertakan dalam bos, tapi Snake boleh menahan sedikit serangan dan menghadkan kesalahan dalam pertempuran. Itu tidak termasuk dengan sekatan seperti pendarahan, nyawa bateri dan stamina.
2. Max Payne 3 – Difficulty: New York Minute/NYM Hardcore/Challenge Mode

New York Minute, sebuah mode yang hadir dalam ketiga-tiga game Max Payne ini hadir dalam pelbagai bentuk. New York Minute memberikan pemain satu minit dari untuk setiap level untuk diselesaikan. Durasi masa akan dipanjangkan melalui pembunuhan dan masa tambahan akan diberikan untuk headshots dan melee kills. Jika pemain mati atau masa tamat, pemain perlu mulakan permainan dari awal.
NYM Hardcore pula akan menjadikan pihak musuh lebih merbahaya, meningkatkan tahap serangan dan sangat tepat dengan setiap tembakan. Manakala, untuk Deathmatch Made dalam Heaven DLC juga memperkenalkan Challenge Mode. Membahagikan level kepada beberapa segmen yang memerlukan pemain untuk menyelesaikan kriteria yang spesifik untuk setiap seksyen seperti mendapat beberapa jumlah headshots atau tidak menggunakan pil.
1. Fallout 4 – Difficulty: Survival

Survival mode ialah satu peningkatan dari Hardcore mode dari Fallout: New Vegas. Versi terbaru Survival sebenarnya dikemaskini selepas game ini dilancarkan, mengubah Survival kepada Very Hard dan menambah bentuk baru sadisme. Modifikasi itu termasuklah:

Saving hanya boleh dicapai melalui tidur di atas katil, beg tidur atau di atas tilam
Ammo mempunyai berat
Menjadi over-encumbered akan menjatuhkan poin Agility dan Endurance menjadi 2, menyebabkan kecederaan pada kaki dan menyebabkan keletihan
Fast travel tidak diaktifkan
Musuh mempunyai lebih banyak nyawa, melakukan lebih banyak serangan dan pemain akan selalu berjumpa dengan musuh yang mempunyai level yang tinggi
Experience yang diterima meningkat
Pemain perlu menguruskan keletihan, dahaga, kelaparan untuk mengekalkan Action Points dan statistik SPECIAL
Kesakitan pemain boleh diubati dengan ubat-ubatan yang betul atau melalui doktor
Items health akan berfungsi dengan lebih perlahan dan boleh menyebabkan kesan seperti kelaparan atau dehidrasi

So, macam mana? Korang pernah main game-game dengan difficulty di atas? Ada game dengan difficulty gila yang kitorang terlupa? Kongsikan dengan kitorang, kitorang pun nak try.


Bantu Gaza Dengan Beli Game Buatan Pembangun Palestin Ini, Termasuk Percuma Ratusan Game Indie Yang Didermakan

Satu bundle di itch.io telah menggerakkan usaha untuk mengumpulkan dana membantu rakyat Palestin, terutamanya rakyat Gaza yang terkesan dengan serangan rejim zionis Israel baru-baru ini.
Dengan hanya bantuan serendah USD5 (sekitar RM20), kita akan mendapat game berjudul Liyla and the Shadows of War, sebuah game indie yang dibangunkan oleh pembangun berasal dari Palestin, Rasheed Abueideh.

Bukan itu sahaja, bagi merancakkan lagi kempen ini, ratusan pembangun game lain dari pelbagai negara telah bersama-sama untuk mendermakan game masing-masing ke dalam bundle ini secara percuma. Bermakna, dengan hanya membayar sekitar RM20, kita akan mendapat lebih daripada 800 game indie.
Semua keuntungan yang dikumpulkan melalui kempen ini akan didermakan kepada tabung Gaza Emergency yang diuruskan oleh United Nations Relief and Works Agency (UNRWA).
Korang lihat sendiri dan terus bantu kempen ini di pautan ini.
JomGaming ada melaporkan tentang Liyla and the Shadows of War pada tahun 2017.
Rasheed pernah menyatakan bahawa apabila peperangan menyerang Gaza sekali lagi, bilangan manusia yang terkorban adalah sangat ramai, terutamanya kanak-kanak. Sebagai seorang ayah yang mempunyai tiga cahaya mata, Rasheed merasakan beliau perlu melakukan sesuatu. Justeru, beliau membangunkan sebuah game yang menceritakan penderitaan yang dihadapinya, dengan harapan pengalaman ini dapat dikongsi dengan lebih ramai.
“Saya percaya game adalah medium terbaik untuk berkongsi perasaan dan pengalaman,” kata Rasheed. “Dan melalui cara ini, saya mampu meyakinkan orang untuk bekerja dengan saya secara percuma jika mereka percaya apa yang saya percaya. Dan saya berjaya melakukannya, jadi kami mula membangunkan Liyla and the Shadows of War.”
Bagi korang yang tidak berpeluang untuk membantu melalui dana ini, korang juga boleh menyokong game ini dengan muat-turunnya terus dari App Store atau Google Play secara percuma.

Terima kasih, Kotaku.


Skull & Bones Belum Lagi Dilancarkan, Ubisoft Kini Sedang Bangunkan Siri TV Berdasarkan Game Ini

Skull & Bones bukan setakat belum dilancarkan lagi, malah tarikh pelancarannya masih belum diumumkan. Walau bagaimanapun, Ubisoft kini sedang membangunkan sebuah siri TV berdasarkan video game ini.

Menurut laporan eksklusif Hollywood Reporter, Ubisoft sedang bekerjasama bersama dengan Atlas Entertainment untuk membawakan game bertemakan lanun itu menjadi siri TV sebelum game itu sendiri dilancarkan — sesuatu yang tidak pernah dilakukan oleh mana-mana syarikat gaming.
Siri TV ini akan menampilkan sebuah kisah yang diterajui oleh watak utama wanita berlatarbelakangkan Lautan Hindi semasa penghujung era keemasan kegiatan melanun pada 1700-an.
Amanda Segel sebagai penerbit eksekutif bakal turut menjadi penulis skrip kepada siri TV ini.
Ini sememangnya satu langkah yang cukup berani daripada Ubisoft, memandangakan kita belum tahu lagi apakah game ini akan mendapat sambutan ataupun tidak, tetapi mereka sudah yakin untuk membangunkan siri TV daripadanya.
https://youtu.be/hjC8_av7hhU
Video game Skull & Bones akan dilancarkan ke PC, PS4 dan Xbox One pada tahun ini.


Rainbow Six Siege Kini Ada Isu Besar Di PS4 Selepas Kemaskini Terbaru, Boleh Rosakkan PS4 Korang!

Setiap kali kemaskini baru, ada saja masalah yang timbul dalam game Ubisoft ini.

Kemaskini untuk DLC Operation Blood Orchid baru sahaja dilancarkan, dan pada 2 hari lalu, satu lagi kemaskini tambahan dikeluarkan. Selepas kemaskini tambahan ini, satu masalah besar telah timbul dalam Rainbow Six Siege, khusus kepada pemain PS4.
Kita boleh bermain dan matchmaking secara solo berjalan seperti biasa. Namun, apa yang menjadi isu adalah apabila ingin bermain bersama rakan-rakan. Melakukan invitation untuk berkumpul bersama rakan di menu utama dilaporkan akan menjadikan game korang freeze dan seterusnya crash.
Apa yang paling membimbangkan adalah ada sesetengan pemain lain langsung tidak boleh hidupkan PS4 dan terpaksa melakukan full reset (restore factory settings). Ada pula sesetengah situasi yang membuka friendlist sahaja sudah membuatkan game korang crash.
Ubisoft telah mengeluarkan kenyataan rasmi mereka, mengesahkan tentang isu ini dan sedang bekerjasama bersama Sony untuk menyelesaikannya. Ubisoft juga menyarankan agar pemain tidak menggunakan fungsi invitation tersebut. Ini kata Ubisoft Support:

Players have reported a crashing issue regarding the party invitation. We are cooperating with Sony on this issue and would advise you to not use this feature until a resolution is found.
In the meantime, you can keep yourself updated on our OFFICIAL TWITTER CHANNEL.
We apologise for any inconvenience.

Melalui pengalaman penulis yang bermain Rainbow Six Siege di PS4 pada malam tadi, kita masih boleh menyertai rakan-rakan melalui “Join Session” dari profile rakan korang dari luar game (menu PS4). Harap-harapnya fungsi ini juga tidak menimbulkan sebarang masalah pula.


Tidak, Game Naughty Dog Seterusnya Bukan Zaman Pertengahan Berunsur Fantasi

Beberapa hari lalu, muncul khabar angin yang mengatakan game seterusnya yang sedang dibangunkan oleh Naughty Dog kemungkinan adalah berlatarbelakangkan zaman pertengahan yang mempunyai unsur fantasi.
Ura-ura itu timbul apabila salah seorang artis senior di studio tersebut, Hyoung Nam memuatnaik hasil seninya di ArtStation dengan meletakkan tajuk “The Women of North” (Wanita Dari Utara) serta kapsyen “Inspire from new game” (diinspirasi dari game baharu).
Gambar-gambar tersebut kelihatan seperti berpakaian bangsa Celtic, membuatkan ramai peminat membuat kesimpulan sendiri bahawa studio yang terkenal dengan francais Uncharted dan The Last of Us itu sedang membikin sebuah game yang berlatarbelakangkan zaman pertengahan berunsur fantasi.
Walau bagaimanapun, ternyata khabar angin ini adalah tidak benar sama sekali. Hyoung Nam telah memberikan kenyataakn kepada IGN, menjelaskan bahawa ilustrasi itu bukanlah dari seni konsep untuk game akan datang oleh Naughty Dog, sebaliknya ia hanyalah hasil seni peribadi yang dimuatnaik di profile ArtStation peribadinya.
Menurutnya lagi, sebenarnya ilustrasi tersebut diinspirasikan daripada Assassin’s Creed Valhalla ketika beliau sedang bermain game tersebut.
Khabar angin ini, walaupun sudah dinafikan, sememangnya satu yang masih membuatkan para peminat teruja. Sekiranya Naughty Dog membangunkan sebuah game berlatarbelakangkan zaman pertengahan berunsur fantasi, tentunya ia sesuatu yang amat menarik, sesuatu yang tidak pernah lagi kita saksikan mereka lakukannya.
Lebih-lebih lagi apabila baru-baru ini, presiden-bersama Naughty Dog, Neil Druckmann ada berkongsi tweet yang mempromosikan jawatan kosong di studio itu, menyatakan yang mereka sedang mencipta “sesuatu yang sangat cool”.

Come work with us! We're making something very cool!🤐 https://t.co/ZGU6W3cAKU— Dr. Uckmann (@Neil_Druckmann) January 14, 2021


Beginilah Rupanya Aksi Pertarungan Dalam No Man’s Sky! Pew Pew!

Pasti ramai yang tertanya-tanya, bagaimana sesi pertarungan dalam No Man’s Sky ini!?

Nampaknya dalam No Man’s Sky nanti, pemain boleh bertarung dalam pelbagai gaya dan rupa. Dari video di atas, jelas kelihatan pemain boleh bertarung sambil berjalan kaki atau pun sambil menaiki jet pejuang. Bersedia untuk menentang makhluk asing, mecha dan juga armada!
Mereka baru-baru ini telah melancarkan siri Guides To The Galaxy – sebuah siri video trailer yang menerangkan apakah yang boleh anda lakukan dalam No Man’s Sky nanti.
Jika korang masih lagi belum menonton video eksplorasi bagi No Man’s Sky, ia boleh ditonton di bawah.

No Man’s Sky bakal tiba dipasaran pada 9 Ogos 2016, eksklusif untuk PC dan PlayStation 4.


DotA 2: Universe Keluar Team Secret Bulba Sebagai Pengganti.

Nampaknya semuanya serba tidak menjadi untuk Team Secret. Setelah longlai untuk 3 kejohanan, kali ini giliran Universe pula memilih untuk keluar dari Secret.

Setelah tersingkir awal pada Manila Major 2016, Universe telah mengambil keputusan untuk keluar dari Team Secret dan dijangka Universe akan menyertai pasukan lama beliau iaitu Evil Geniuses (EG).
Tempat beliau akan digantikan oleh Bulba, perkara ini disahkan sendiri oleh pemilik bersama Team Secret iaitu Kemal Sadikoglu di laman twitter beliau.

Diharap dengan kehadiran pemain baru ini dapat memberi nafas baru kepada Team Secret untuk memberikan persembahan menarik pada The International 2016 nanti.
ADIOS!!


Ubisoft Tunda Tarikh Pelancaran Far Cry 5 Dan The Crew 2

Lebih masa untuk mencantikkan lagi game-game ini.

Dalam satu kenyataan di laman web rasmi, Ubisoft telah mengumumkan tentang penundaan tarikh pelancaran untuk dua game mereka akan datang, iaitu Far Cry 5 dan The Crew 2.
Far Cry 5 kini bukan lagi akan dilancarkan pada 27 Februari 2018, tetapi akan dianjak satu bulan ke hadapan, iaitu ia kini akan keluar pada 27 Mac 2018. Kata Ubisoft, masa tambahan ini bakal digunakan oleh Ubisoft Montreal untuk memberikan beberapa peningkatan tambahan yang akan membawakan yang terbaik, pengalaman Far Cry paling bercita-cita tinggi, selari dengan visi asal pasukan itu.
JomBaca: Saksikan Cinematic Dan Gameplay Trailer Far Cry 5 Terbaru – Selamatkan Amerika Dari Kumpulan Fanatik Agama!

The Crew 2 pula tidak lagi akan dilancarkan pada 16 Mac 2018, sebaliknya Ubisoft masih belum mengumumkan tarikh tetap pelancarannya. Mereka hanya menyatakan bahawa The Crew 2 akan dikeluarkan pada separuh pertama tahun fiskal akan datang, yang mana akan bermula pada April 2018.

Masa tambahan ini pula akan digunakan oleh Ivory Tower dalam The Crew 2 untuk mengadakan percubaan tambahan, mengumpul maklumbalas pemain, dan terus bekerja ke arah menyampaikan pengalaman perlumbaan open-world besar yang boleh memenuhi jangkaan pasukan pembangunan dan jangkaan pemain.
JomBaca: The Crew 2: Saksikan 2 Trailer Terbaru Ini
Keputusan penundaan ini, kata pengarah eksekutif worldwide studios, Christine Burgess-Quémard, adalah sedikit sebanyak dipengaruhi oleh Assassin’s Creed Origins yang mana ia telah berjaya menambat semula hati para pemain dengan penundaan game tersebut.

JomBaca: Dalam Assassin’s Creed Origins, Kita Boleh Tumbangkan Gajah Perang Dengan Hanya Menumbuknya, Saksikan Video Ini
Kedua-dua Far Cry 5 dan The Crew 2 akan dilancarkan di PC, PS4 dan Xbox One.


PUBG Corp Telah Memfailkan Saman Ke Atas Epic Games Atas Dakwaan Pelanggaran Hak Cipta

PUBG Corp telah memfailkan saman ke atas Epic Games kerana pelanggaran hak cipta. Menurut laporan Korea Times, PUBG Corp Korea telah melakukan proses injunksi terhadap Epic Games Korea pada bulan Januari atas dakwaan pelanggaran hak cipta.

Mahkamah Daerah Seoul akan memutuskan sama ada Fortnite meniru PUBG, walau bagaimanapun tiada maklumat lanjut berkenaan dakwaan itu didedahkan buat masa ini.
Epic Games mengeluarkan mode Battle Royale untuk Fortnite secara percuma pada bulan September tahun lepas, selepas mode asal PvE ‘Save the World’ kurang mendapat sambutan. Penerbit PUBG, Bluehole menekankan bahawa terdapat persamaan antara kedua-dua mode tersebut pada bulan September.

“Kami sedang menjalinkan hubungan dengan Epic Games menerusi pembangunan PUBG memandangkan mereka adalah pencipta kepada enjin UE4, enjin yang kami sudah mendapatkan lesen untuk digunakan ke dalam game kami,” kata naib presiden dan penerbit eksekutif Bluehole, Chang Ham Kim pada September lalu. “Selepas mendengar maklum balas dari komuniti kami dan mengulas gameplay kami sendiri, kami agak bimbang bahawa Fortnite mungkin akan meniru pangalaman yang sama seperti PUBG.”
Pada bulan September tahun lepas, wakil dari Bluehole menjelaskan kepada kita bahawa bukan mode Battle Royale Fortnite yang membimbangkan mereka.

“Kami mahu menekankan bahawa ini hanya masalah kerana Epic Games ialah syarikat yang menghasilkan enjin yang kami gunakan dan kami membayar jumlah royaliti yang banyak kepada mereka. Dan kami mempunyai hubungan bisnes ini dan kami percaya yang kami akan terus mendapat sokongan dan kami sedang melihat untuk bekerjasama dengan lebih rapat dengan mereka untuk mendapatkan sokongan teknikal, mungkin membina ciri-ciri baru.”
“Tapi nama kami telah digunakan secara rasmi untuk mempromosikan game mereka tanpa pengetahuan kami. Tidak ada perbincangan dilakukan. Ianya adalah sesuatu yang mengejutkan dan mengecewakan untuk melihat rakan kongsi kami menggunakan nama rasmi kami untuk mempromosikan game mode yang mana kelihatan sama dengan kami punya dan terdapat salah faham dalam komuniti yang mengatakan bahawa kami secara rasminya terlibat dalam projek tersebut.”


Apabila Karakter-Karakter Game Ubisoft & Tom Clancy Digabungkan Dalam Satu Game Mobile – Elite Squad!

Ubisoft telah mengejutkan kita dengan satu game yang agak unik. Tom Clancy’s Elite Squad, sebuah game mobile RPG yang membawakan pelbagai karakter-karakter dari game-game Tom Clancy.

Antara karakter-karakter yang telah diumumkan pada ketika ini ialah:

Megan – The Division – Attacker
Montagne – Rainbow Six – Guardian / Intimidation
Nomad – Ghost Recon – Team Leader / Gunner
Caveira – Rainbow Six – Striker / Intimidation
Sam Fisher – Splinter Cell – Counter Intelligence

Di bawah ialah deskripsi game ini dari laman web rasmi (tanpa terjemahan):

Collect and upgrade all your favorite characters from Rainbox Six®, Ghost Recon®, The Division®, Splinter Cell® and more on mobile devices.
Command your best squads in stunning and dynamic 5 vs 5 BATTLES.
Experience thrilling action in CAMPAIGN mode, with a unique Tom Clancy’s storyline.
Challenge other squads in epic PLAYER vs PLAYER and GUILD vs GUILD battles.

Korang dah boleh pra-daftar untuk game ini melalui laman web rasmi di sini.


Teenage Mutant Ninja Turtles, Enchantress Dan Atom Akan Dibawakan Ke Dalam Injustice 2!

Aksi-aksi Leonardo, Donatello, Raphael, dan Michelangelo dalam Injustice 2 tidak lama lagi!
NetherRealm dalam sebuah trailer terbaru telah mendedahkan beberapa karakter baru yang boleh dimainkan dalam game fighting mereka, Injustice 2. Karakter-karakter tersebut adalah 4 watak ikonik daripada Teenage Mutant Ninja Turtles, Enchantress serta Atom.
Korang boleh saksikan cinematic trailer untuk DLC Fighter Pack 3 di bawah:

Karakter-karakter yang ditampilkan dalam Fighter Pack 3 ini akan diberikan kepada pemain yang memiliki versi game Ultimate Edition.
NetherRealm masih belum mengumumkan bilakah DLC ini akan dikeluarkan, namun mendedahkan bahawa Atom akan boleh dimainkan lebih awal iaitu pada 12 Disember ini.
JomBaca: Raiden, Dewa Petir Dari Mortal Kombat Bakal Tiba Ke Dunia Injustice 2


DLC Terbaru GTA V Ini Akan Menggembirakan Abam-Abam Bikers Kita!

Kumpulkan semua geng-geng bikers anda – kita ada misi baru di GTA V!

Rockstar Games telah mengumumkan DLC terbaru, Motorcycle Clubs, yang bakal tiba untuk para pemain di Grand Theft Auto Online. DLC ini akan dilancarkan di PC, PS4 dan Xbox One pada 4 Oktober 2016.
Mereka telah mendedahkan bahawa DLC ini akan menampilkan pelbagai mode, vehicle, weapon, pakaian dan banyak lagi pembaharuan. Lebih menarik, Rockstar telah mengesahkan bahawa para pemain boleh memukul menggunakan melee weapon semasa menunggang motosikal!
Mereka juga telah berkongsi beberapa screenshots yang bakal membuat Abam-Abam Bikers semua semakin tidak sabar menantikan DLC ini.


Dengarkan Apa Kata Band British Ini Tentang Lagu Yang Mereka Ciptakan Untuk Life is Strange: Before the Storm

Penceritaan dalam Life is Strange dan alunan muziknya cukup memberikan satu perasaan yang sukar digambarkan. Ia diadun dengan cukup baik sehingga mampu memberikan kesan yang mendalam kepada para pemain.

Dan sekuel kepada musim pertamanya, iaitu Life is Strange: Before the Storm pastinya juga akan memberikan satu pengalaman yang sama, jika tidak lebih baik daripada sebelumnya. Terbaru, Deck Nine telah memperkenalkan kepada kita band yang mencipta lagu tema untuk Life is Strange: Before the Storm, iaitu band dari British, Daughter.
Dalam video yang korang boleh saksikan di bawah, ahli kumpulan Daughter, Elena Tonra dan Igor Haefeli telah berceritakan serba sedikit tentang proses dan aktiviti di belakang tabir semasa mereka mencipta lagu untuk game ini. Mereka menjelaskan apakah cabaran-cabaran yang mereka hadapi dalam mencipta lagu yang mampu menyampaikan emosi dan perasaan karakter melalui muzik.

Korang boleh bermain episod pertama Life is Strange: Before The Storm pada 31 Ogos 2017 untuk PC, Xbox One dan PS4.
JomBaca: Life is Strange: Before the Storm Diperlihatkan Dengan 9 Minit Gameplay Baru, Saksikan Chloe Dan Bapa Tirinya, David


“Diablo Immortal Dicipta Sama Seperti Rogue One Yang Wujud Dalam Universe Star Wars” – Blizzard

Sekiranya korang terlepas, berita tergempar dalam dunia gaming pada hujung minggu lalu ialah pengumuman game mobile terbaru oleh Blizzard, iaitu Diablo Immortal.

Tapi sabar dulu, itu belum menggemparkan lagi. Apa yang lebih menggegarkan ialah peminat di seluruh dunia telah mengkritik game ini dengan begitu kuat sekali. Ramai yang mahukan Diablo 4, tetapi sebaliknya para pemain disajikan sebuah game mobile dalam siri Diablo yang terasa seperti tiada jiwa Diablo itu sendiri.
Malah, di acara Blizzcon 2018, booth untuk Diablo Immortal tidak mendapat sambutan, sesuatu yang agak pelik memandangkan acara ini akan sentiasa mendapat perhatian ramai, tidak kira game apa yang ditawarkan oleh Blizzard sebelum ini.
 I have never seen a game get so little attention at Blizzcon. from gaming

Terbaru, bercakap kepada Gamespot, Wyatt Cheng (principal game designer) dan Joe Hsu (senior game producer) dari Blizzard telah memberikan respon mereka kepada kritikan yang diterima mereka untuk game ini.
Cheng mulakan penjelasan dengan mengatakan yang Diablo Immortal dibawakan ke mobile kerana francais ini sudahpun wujud dengan baik di konsol dan PC; maka ruang seterusnya untuk perkembangan ini ialah ke arah pasaran mobile yang kini berkembang pesat.
“Pada akhirnya nanti, di Blizzard, kita semua adalah gamers. Dan kami semua bermain banyak game di semua platform, konsol, PC. Kami main board game. Kami main card game. Kami hanya main game, dan ramai daripada kami main game mobile. Dan apabila kita lihat kepada peluang untuk menghasilkan game mobile yang hebat, kami mahu ambilnya.”
Selain itu, beliau turut menyatakan bahawa membawakan Diablo ke mobile adalah kerana terdapat banyak kisah dalam universe itu yang boleh diceritakan. “Kami sedang melihat pada waktu 20 tahun antara Diablo II, Lord of Destruction, dan Diablo III, dan kami katakan, ‘semua kejadian ini berlaku, jadi kami patut lihat untuk ciptakan sebuah game yang boleh mengembara ke ruang masa itu.'”
Beliau menambah lagi yang kehadiran Diablo Immortal ialah seperti filem Star Wars: Rogue One yang wujud dalam universe Star Wars yang lebih luas, tetapi masih boleh ditonton dan dinikmati filem ini secara sendiri.
Hsu pula menegaskan yang membawa Diablo ke mobile mewakili usaha Blizzard untuk mencuba pelbagai perkara baru serta membawakan Diablo ke lebih ramai orang.

Untuk korang yang berminat, Diablo Immortal akan diterbitkan untuk peranti Android dan iOS dan pra-pendaftaran boleh dilakukan melalui laman web Blizzard.


Bila Abah Review PS+: Helldivers

Hola Gamers! Seperti yang Abah janjikan, jom kita follow review untuk game free PS+ pilihan Abah kali ini iaitu Helldivers.

Apa Yang Best Tentang Game Ni?

Kalau korang nak tau, Helldivers ni merupakan antara game yang amat Abah nanti-nantikan. Setelah mendapat feedback yang positif dari kawan-kawan Abah yang telah pun membeli game ini, Abah pun dengan segera men-download game ini.

Sejujurnya, setelah hanya 5 minit bermain game ini, Abah boleh katakan ‘Wow’. Game ini berjaya membuatkan Abah terleka dan membuatkan Abah melekat di depan TV untuk beberapa jam tanpa menghiraukan apa yang jadi di sekeliling Abah.
Game dari developer ArrowHead Game Studios ini pandai memukau peminat game bergenrekan shoot ’em up dengan gameplay yang simple tapi menyeronokkan dan Abah amat berpuas hati dengan konsep di dalam game ini.

Misi game ini amat mudah, pertahankan Super Earth dari serangan makhluk asing yang berada di merata-rata planet. Pilih destinasi yang hendak dituju kemudian pergi ke destinasi tersebut dan bersedia hadapi makhluk asing yang menghuni planet tersebut.
Yang menarik tentang game ini, korang memerlukan strategi untuk memenangi sesuatu mission yang diberikan, gunakan senjata yang terbaik, dan korang boleh menggunakan stratagems – bantuan yang diberikan dengan mengaktifkan command tertentu dan bermacam-macam jenis bantuan yang boleh digunakan bergantung kepada level korang.

Di dalam game ini, Abah amatlah sarankan korang bermain bersama rakan-rakan korang. Game ini boleh dimainkan secara single-player dan juga multiplayer, sudah semestinya bermain secara multiplayer akan memberikan suasana permainan yang lebih seronok dan mengujakan.
Dalam keasyikan korang menembak makhluk asing yang datang dari segenap arah, berhati-hati dengan apa yang korang tembak, kerana di dalam game ini, friendly fire adalah dibenarkan. Abah berapa kali terbunuh rakan Abah kerana musuh-musuh yang datang begitu banyak dan dalam kelam kabut memang Abah tak nampak apa dah.

Mission-mission yang diberikan di dalam game ini, korang boleh lakukan secara solo ataupun bersama rakan anda, buat mission sebanyak yang mungkin, naikkan level anda, dapatkan senjata-senjata yang menarik, dapatkan perk yang awesome dan juga dapatkan bantuan udara yang akan membantu korang sepanjang misi nanti.
Apa Abah Rasa?
Pada pendapat Abah, secara keseluruhan game ini amatlah Abah sarankan untuk di-download dan dimainkan. Game yang simple, gameplay yang mudah, menyeronokkan dan juga sesuai untuk meredakan stress setelah seharian bekerja.
Game ini juga sesuai dimainkan oleh anak-anak korang kerana mekanisma game yang amat mudah untuk difahami. Tembak, tembak dan tembak benda ini amat mudah untuk difahami oleh anak korang, dan selebihnya korang kenalah bantu.
Cuma satu saja yang Abah ingin pesan, game ini amat melekakan. Jangan terlalu khusyuk sampai bini panggil pun tak dengar! Abah dah kena banyak kali, bini menjerit dari dapur dan anak menangis pun Abah tak dengar, seram Abah – silap-silap kena sorok jugak PS4 ni.
Download Jangan Tak Download! Rugi Kalau Tak Download!


Dragon Quest Heroes: Kembara Wirawan Naga

Hola!! Gamers, korang peminat setia game-game yang bergenre Role-Playing Games?? So kalau korang betul-betul otai dalam game RPG ni tentu tau bile Penulis sebut saje pasal Dragon Quest Heroes.

Dragon Quest Heroes: The World Tree’s Woe and the Blight Below akan menemui kipas susah mati series game ini di console PS4 dan juga PS3 pada 13 Oktober 2015. Berita ini diberitahu sendiri oleh developer, Omega Force.

Game yang berkonsepkan hack and slash tetapi di dalam bentuk Role-Playing Games ini pasti tidak asing lagi di kalangan peminat Dragon Quest. Korang boleh memainkan lebih kurang 12 Hero yang mempunyai Kelas-kelas tersendiri mengembara di dalam dunia untuk menentang kuasa jahat yang menguasai kerajaan Erusaze.

So nak tau dahsyat ke tak game Dragon Quest Heroes ni, jom kita layan dulu trailernye:

Wow!! Nampak menarik, jadik jangan la pikir-pikir lagi!! Kumpul duit tuh kalau korang betul-betul minat!!
ADIOS!!


Jom Sertai Pertandingan Esports Di UTM, Skudai, Johor – Ada FIFA 19, PES 2019, Dota 2 & Mobile Legends

Mana geng-geng esports berdekatan Skudai, Johor?
Universiti Teknologi Malaysia (UTM) bakal menganjurkan sebuah pertandingan esports pada awal bulan Ogos ini, membawakan empat game — iaitu FIFA 19, PES 2019, Dota 2 dan Mobile Legends. Semestinya ia menawarkan hadiah yang menarik untuk setiap game tersebut!
Berikut ialah butiran lanjut yang korang perlu tahu tentang acara ini:

Nama Acara: UTM Cybergames 2019
Tarikh: 3 dan 4 Ogos 2019
Lokasi: Universiti Teknologi Malaysia (UTM), Skudai, Johor
Hadiah terkumpul:
– Dota 2: RM3,900
– Mobile Legends: RM2,000
– FIFA 19: RM1,700
– PES 2019: RM1,700

Untuk maklumat lanjut dan pendaftaran, korang boleh hubungi pihak penganjur melalui platform di bawah:

Whatsapp: Garred: 0177519737 | Tassya: 0199470879
Facebook: UTM CyberGames 2019
Instagram: @utm_cybergames


Ini Adalah Keperluan Spesifikasi Untuk Call of Duty: WWII Di PC

Sudahkah korang bersedia untuk kembali ke era Perang Dunia Kedua?

Menjelang beberapa minggu sebelum pelancaran Call of Duty: WWII, Activision dan Sledgehammer Games telah mendedahkan keperluan spesifikasi untuk para pemain yang akan mendapatkan game ini di PC.
Jom kita tengok sama ada PC/laptop korang mampu atau tidak untuk bawa korang kembali semula ke Perang Dunia Kedua ini.
Keperluan Minimum
OS: Windows 7 64-Bit atau yang lebih baru
CPU: CPU: Intel Core i3 3225 3.3 GHz atau AMD Ryzen 5 1400
RAM: 8GB RAM
HDD: ruang 90GB HD
Video: Nvidia GeForce GTX 660 @ 2 GB / GTX 1050 atau ATI Radeon HD 7850 @ 2GB / AMD RX 550
DirectX: Version 11.0 compatible video card atau yang sama dengannya
Network: Sambungan Internet jalur lebar
Sound Card: DirectX Compatible
Keperluan Yang Direkomen
CPU: Intel Core i5-2400 atau AMD Ryzen R5 1600X
RAM: 12GB RAM
HDD: ruang 90GB HD
Video: Nvidia GeForce GTX 970 / GTX 1060 @ 6GB atau AMD Radeon R9 390 / AMD RX 580
DirectX: Version 11.0 compatible video card atau yang sama dengannya
Network: Sambungan Internet jalur lebar
Sound Card: DirectX Compatible
Call of Duty: WWII akan dilancarkan pada 3 November di PC, Xbox One dan PS4.
JomBaca: Tonton Trailer Live-Action Call Of Duty: WWII Yang Memaparkan Penyatuan Kesemua Skuad Bersama


Darth Vader Sertai Ke Garisan Hadapan Dalam Star Wars Battlefront II! Saksikan Video Trailer Terbaru Ini!

Sebuah game Star Wars tanpa Darth Vader? Tidak mungkin. Keluarkan segala kemarahan anda!

Star Wars Battlefront II baru akan memasukkan Dark Lord of the Sith, Darth Vader ke dalam pelbagai hero dan penjahat yang anda boleh pilih untuk main semasa pelancaran penuh game ini.
Kemarahan mengalir dalam diri Darth Vader mengeluarkan Force lebih berbisa dan lebih berbahaya apabila kemarahan sampai ke puncak.
Antara kebolehan yang dilengkapi oleh Darth Vader adalah kebolehan melambung lightsaber merahnya dari jauh dan menggunakan Force Choke tanpa disedari musuh.
Saksikan video profil karakter Darth Vader yang agak gempak di bawah:

The Dark Lord of the Sith joins the battle in Star Wars Battlefront II. Details: https://t.co/fKabmyOCvB pic.twitter.com/TndfWzT5yV
— PlayStation (@PlayStation) October 9, 2017
Belum sempat lagi main open beta Star Wars Battlefront II? Jangan risau kerana open beta akan dilanjutkan selama 2 hari lagi!
Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.


Sekali Lagi, Guillermo del Toro Katakan “F**K Konami”

Beliau sekali lagi tampil untuk mengecam Konami.

Guillermo del Toro telah mengeluarkan tweet terbaru, dalam nada berseloroh memberitahu tentang apakah “mesej-mesej yang benar” sehingga ke hari ini. Antara mesej tersebut adalah ucapan “F**K Konami”.

Ini bukanlah kali pertama del Toro mengeluarkan kenyataan mengecam Konami sebegini. Awal bulan ini, beliau turut mengeluarkan ayat kecaman yang sama apabila beliau mengetahui bahawa sahabat baiknya, Hideo Kojima dipisahkan daripada pasukan pembangunan Metal Gear Solid 5 sepanjang 6 bulan terakhir pembangunan game tersebut.
Sekiranya anda tidak tahu, Konami turut membatalkan projek Silent Hills antara Del Toro dan Kojima selepas teaser PT dikeluarkan serta mendapat pujian ramai.


Get Even, Aksi Thriller Seram Yang Bakal Tiba Tahun Hadapan

Objektif: Selamatkan gadis yang dalam bahaya! – Adakah ia semudah itu?

Get Even mengisahkan seorang lelaki bernama Cole Black yang sedar dalam sebuah asylum terbiar dan mempunyai hanya satu dalam ingatannya – cubaan untuk menyelamatkan seorang gadis yang berdepan dengan sebuah bom masa. Pemain akan membantu Cole meredah asylum usang ini dan selamatkan gadis tersebut.

Apa yang menarik, walaupun Get Even merupakan sebuah single player, ia akan turut dipengaruhi oleh komuniti online-nya! Namun begitu, masih belum ada info bagaimana aktiviti ini akan membawa kesan dalam gameplay.
Studio The Farm 51 telah pergi ke lokasi-lokasi sebenar yang mempunyai bangunan terbiar dan melalukan laser scan bagi mendapatkan feel yang authentic!

Get Even asalnya dirancangkan untuk terbit pada 2015 namun begitu ia telah ditunda. Kini ia dijadualkan pada tahun depan sekitar bulan Mac untuk PC, PlayStation 4 dan Xbox One.


Jom Sertai Pertandingan FIFA 18 di Nilai, Negeri Sembilan – Sepenuhnya PS4 Pro Dan 4K TV!

Adakah korang pemain paling bernilai di Nilai?

Bersempena dengan pembukaan Rematch Gaming Lounge di Nilai, Negeri Sembilan, mereka bakal menganjurkan sebuah pertandingan FIFA 18. Apa yang paling menarik tentang studio ini adalah kesemua stesen menggunakan PS4 Pro dan 4K TV.
Kalau korang sertai pertandingan ini, bukan setakat dapat mengasah bakat FIFA korang dan berjumpa dengan pemain-pemain hebat lain – malah mata korang pasti akan disajikan dengan grafik yang mantap!
Di bawah adalah butiran yang perlu korang tahu tentang pertandingan ini:

Lokasi: Rematch Gaming Lounge, Starz Valley, Nilai, Negeri Sembilan
Tarikh: 17 Mac 2018 (Sabtu)
Masa: Bermula 11 pagi
Yuran Pendaftaran: RM25 (tarikh akhir 2 Mac), RM30 (selepas 2 Mac)
Hadiah Kemenangan:
– Juara – RM400
– Naib Juara – RM250
– Tempat Ketiga – RM50

Korang yang berada berdekatan Nilai itu, apa tunggu lagi?  Jom daftar sekarang sebelum slot habis!
Korang boleh mendaftar atau dapatkan maklumat lanjut di sini, atau boleh hubungi Facebook Page mereka.


Tewaskan Kesemua Boss Dalam The Witcher 3 Dengan Geralt Hanya Memakai Seluar Dalam!

Pastinya Geralt berasa terangat bangga dengan pencapaian ini.

Death March mode bagi The Witcher 3: Wild Hunt sememangnya sesuai bagi mereka yang gemarkan cabaran. Baru-baru ini, seorang YouTuber bernama Aeraloth ingin meningkatkan lagi tahap kesukaran dengan tidak menggunakan sebarang armor, sign atau pun potion semasa dalam pertarungan menentang boss-boss yang tersedia.
Namun begitu, beliau ada menyatakan bahawa beliau telah menggunakan sign beberapa kali dalam pertarungan atas sebab-sebab yang tidak dapat dielakkan seperti menggunakan Aard ketika menentang Ifrit & Philippa dalam usaha memadamkan burning aura.
Saksikan gameplay pertarungan oleh Aeraloth menentang kesemua 84 boss dari game The Witcher 3 dibawah.


Sony Memperkenalkan Hori Mini Wired Gamepad Khas Untuk Pemain Cilik

Controller berubah menjadi lebih kecil sesuai untuk tangan si cilik.

PlayStation US mengumumkan satu controller PS4 berwayar baru direka khas oleh Hori untuk kanak-kanak, iaitu 40 peratus lebih kecil berbanding controller DualShock 4 biasa dan mempunyai rekaan berbentuk lebih rata untuk mudah dipegang oleh kanak-kanak.
Hori Mini Wired Gamepad ini sesuai bagi korang yang teringin nak bermain game bersama-sama si cilik seperti Knack 2.

Walaupun controller berwayar ini didatangkan dengan kabel sepanjang 3m tetapi tiada fungsi controller DualShock 4 seperti getaran dan touch pad, fungsi touch pad itu didorong dengan menggunakan stik kiri atau kanan controller berwayar ini.
Hori Mini Wired Gamepad ini serasi dengan hampir keseluruhan game PS4 untuk pengalaman bermain bersama seisi keluarga namun ia tidak serasi untuk game PSVR.

Harga Hori Mini Wired Gamepad ini agak berpatutan dan lebih murah berbanding contoller DualShock 4 dengan harga pasaran $29.99 USD (RM122.31) dan setakat ini hanya dilancarkan untuk pasaran US dan Kanada sahaja.


Ini Rupanya Gameplay Bloodborne Kalau Dibikin Untuk PS1

Kini memang satu trend di mana ramai pencipta mengambil game-game masakini dan dibikinnya semula dalam gameplay dan visual seakan ketika zaman PS1.
Antara yang pernah dilaporkan JomGaming sebelum ini ialah versi PS1 untuk Cyberpunk 2077 dan The Last of Us Part II.
Terbaharu, seorang lagi pencipta memperlihatkan perkembangan terkini projek mereka, iaitu versi PS1 untuk game eksklusif PlayStation yang dibangunkan FromSoftware, Bloodborne.
Korang boleh saksikan video-video di bawah melalui thread di Twitter oleh @b0tster.

For todays Bloodborne PSX Dev thread we're starting with further polish on the visceral attacks. Made the animation a little more punchy and also made visceral attacks survivable (before they were a guaranteed death. Now they do a set amount of damage) 🧵 pic.twitter.com/B9wbBDW09e— Lilymeister ✨🏳⚧ BLACK LIVES STILL MATTER (@b0tster) January 15, 2021

Landing a visceral will now fully heal you up to your max rally potential, take a look at the health bar! pic.twitter.com/9g5o0A6s0J— Lilymeister ✨🏳⚧ BLACK LIVES STILL MATTER (@b0tster) January 15, 2021

Did some work on the death VFX pic.twitter.com/4Aej7kHaO6— Lilymeister ✨🏳⚧ BLACK LIVES STILL MATTER (@b0tster) January 16, 2021

Kalau diberi pilihan, game apa yang korang nak tengok dibikin semula dalam versi seakan PS1?


Saksikan Video Ini Membandingkan Babak Geralt Melawan Striga – Game VS Netflix

Tidak banyak babak The Witcher yang sama antara video game yang dibangunkan CD Projekt Red dengan siri tv Netflix kerana kedua-duanya mengubah mengikut citarasa masing-masing daripada apa yang telah tersedia dalam novel.
Tetapi, ada satu babak ini yang boleh kita bandingkan kerana jalan cerita dan aksinya boleh dikatakan seakan sama. Babak tersebut ialah aksi Geralt menumpaskan Striga, raksasa sumpahan yang merupakan adik kepada Raja Foltest.
Dalam game yang dibangunkan CDPR, babak ini merupakan babak sinematik pembukaan dalam The Witcher (game pertama), manakala dalam Netflix, ia disajikan dalam episod ketiga. Korang boleh saksikan video perbandingan yang agak menarik di bawah, disediakan oleh IGN:

Musim pertama The Witcher yang sedang ditayangkan di Netflix kini sedang hangat diperkatakan oleh peminat di seluruh dunia. Korang boleh baca reviu JomGaming untuk siri tv ini di sini.


Ori and the Will of the Wisps: Sekuel Siri Ori Akan Kembali Pada 2019

Ori and the Blind Forest, game adventure side-scroller yang memenangi pelbagai anugerah dibangunkan oleh Moon Studios, kini mendapat sekuel seterusnya – Ori and The Will of Wisps.

Microsoft mengumumkan sekuel ekslukif kepada Xbox pada tahun 2019 di persidangan E3 2018 pagi ini. Ori: Will of the Wisps (WooW) merupakan sambungan kepada Ori and The Blind Forest (OTBF) yang dilancarkan pada tahun 2015. OTBF mendapat sambutan yang hangat pada minggu pertamanya dan menjadi kegemaran ramai serta.
Di dalam trailer tersebut menunjukkan Ori bersama anak burung hantu yang merupakan anak sahabat seperjuangan Ori dari OTBF sebelum ini. Pelbagai mekanik baru dan kreatif untuk meneruskan perjalanan di tambah ditemani lagu dan painted art-style yang mengasyikkan.


Fortnite Kini Berwajah Baru Dengan Tema Adiwira – Black Panther, Harley Quinn, Wonder Woman Dan Banyak Lagi!

Season 4 kini bermula!

Semalam, Epic Games telah memperkenalkan sebuah kemaskini besar baru dalam Fortnite, seperti mana yang telah mereka acahkan seminggu yang lalu. Seperti yang telah ramai jangkakan, kemaskini yang membawakan Season 4 ini telah menampilkan tema adiwira serta segala teori meteor sebelum ini adalah benar.
Pembaharuan terbesar dalam Fortnite Battle Royale kini adalah perubahan yang ada dalam map. Sebuah meteor besar telahpun menghempas Dusty Depot yang kini telah dikenali sebagai Dusty Divot. Sebuah kawasan hempasan meteor telah ditambah ke lokasi ini dengan kawah yang sangat, sangat besar.

Map yang telah berubah ini kononnya adalah pasca-hempasan meteor tersebut. Apa yang berlaku ketika meteor ini terhempas, disajikan dalam video trailer sinematik Season 4 yang korang boleh tonton di bawah:

Meteor yang terhempas di Dusty Divot ini ialah meteor yang terbesar. Di merata map, pemain akan bertemu dengan beberapa meteor yang lebih kecil. Di setiap kawasan meteor ini, terdapat banyak batu berwarna ungu dari angkasa, digelar Hop Rocks. Hop Rocks ini pemain boleh gunakan dan selepas itu pemain boleh melompat dengan graviti rendah dalam beberapa saat.
Selain itu, terdapat pelbagai tempat baru yang bertemakan adiwira seperti markas seakan-akan Avengers/rumah agam Tony Stark dan markas penjahat.

Itu baru cerita tentang pembaharuan mapnya. Season 4 pastinya turut membawakan Battle Pass yang disajikan dengan pelbagai items untuk pemain kejarkan. Bertemakan adiwira juga, antara skin baju baru yang boleh di-unlock oleh para pemain adalah baju seolah-olah Iron Man, Wonder Woman, Harley Quinn, Black Panther dan banyak lagi.

Kemaskini ini juga memperkenalkan emote baru, iaitu Spray. Pemain boleh semburkan bermacam logo di mana-mana permukaan seakan-akan grafiti.
Dan seperti biasa, setiap kemaskini pasti akan memberikan beberapa balancing untuk gameplay, yang korang boleh bacakan nota patch penuh di sini.


Sesuatu Aneh Sedang Dilakukan Epic Games: Fortnite Diacah Dengan Pedang, Infinity Blade Dibuang Dari iOS

Apa yang sedang dilakukan oleh Epic Games pada waktu ini adalah sesuatu yang sangat aneh — dua game yang mungkin kita semua tidak pernah terfikir boleh dikaitkan bersama.

Semalam, Epic Games telah mengeluarkan satu kenyataan yang agak mengejutkan tentang francais game eksklusif di iOS keluaran mereka, iaitu Infinity Blade. Mereka telah mengumumkan yang ketiga-tiga game Infinity Blade, yang dibangunkan bersama Chair Entertainment, telah dibuang dari App Store.
Bagi mereka yang memiliki game-game tersebut, ia boleh dimainkan seperti biasa, juga boleh dimuat-turun semula (jika dah delete sebelum itu), namun sebarang bentuk pembelian dalam game telah dipadamkan.
Dalam kenyataan yang dikeluarkan, salah satu sebab mengapa mereka membuang Infinity Blade ini adalah disebabkan ia terlalu sukar untuk menyokong francais ini di tahap yang menepati standard Epic.
Apa yang menarik ialah Epic menyatakan yang kita akan menemui Infinity Blade ini di “tempat yang kamu tidak akan jangka”. Tapi sebenarnya kita semua boleh jangka. Macamlah kita semua tak tahu yang Epic kini hanya mahu fokus kepada Fortnite.
Tup tup, Fortnite telah diacah dengan satu video memaparkan seorang lelaki yang menghunus pedang ke udara — semestinya kelihatan seperti satu karakter dari francais Infinity Blade.

Coming soon… a weapon fit for a King 🗡👑 pic.twitter.com/n3kMDCS5IH
— Fortnite (@FortniteGame) December 10, 2018
Tapi apa sebenarnya kandungan Infinity Blade yang akan dibawakan Epic ke dalam Fortnite? Apakah satu lagi cabang senjata, khas sebagai satu senjata tajam (melee) akan diperkenalkan, berbeza dengan cabang senjata Pickaxe yang digunakan untuk farm material? Kalau korang bermain Fortnite: Save the World, pastinya korang tahu yang ada dua cabang senjata yang berbeza, iaitu Melee (untuk membunuh zombi di jarak dekat) dan Pickaxe (untuk farm material).
Atau mungkin satu mode baru akan diperkenalkan? Satu mode unik yang mempunyai elemen seperti mode Thanos yang pernah dibawakan sebelum ini? Sama-samalah kita nantikan.


Orbital Bullet: Boleh Beli or Boleh Blah!?

Bertempur, mati dan ulang semula sehingga menjadi kuat untuk terus mara menempuh musuh yang lebih keras. Itulah Orbital Bullet.

Orbital Bullet merupakan sebuah game menembak platformer dengan elemen roguelike yang menggunakan grafik pixel 2D/3D. Dibangunkan oleh SmokeStab dan diterbitkan oleh Assemble Entertainment, WhisperGames, dan Mayflower Entertainment untuk platform PC.
Pertempuran putaran 360 darjah
Jika korang sudah biasa bermain game yang berada dalam kategori genre yang sama, korang pasti akan menyukai pertempuran dalam Orbital Bullet di mana korang akan mulakan permainan dengan menggunakan senjata berkuasa rendah dan juga berdepan dengan musuh yang sama taraf dengan level pemain.

Cuma apa yang membezakan Orbital Bullet dari game roguelike platformer yang lain adalah lokasi pertempurannya tidak bergerak dari kiri ke kanan dalam jalan yang lurus. Sebaliknya ia bergerak dalam putaran 360 darjah.
Ini keunikan yang dibawakan oleh Orbital Bullet, tidak seperti kebanyakan game yang dalam kategori yang sama. Pemain tidak boleh mengetahui musuh apakah yang menanti mereka di hadapan. Tapi tidak dalam game ini, disebabkan platformnya berbentuk bulatan, pemain boleh dapatkan visual jelas jenis-jenis musuh yang ada.

Bukan sahaja pergerakan, malah projektil seperti peluru dan laser juga bergerak dalam bulatan. Dan yang bagusnya, pemain boleh menembak musuh dari arah seberang dari bulatan mengikut jenis senjata. Ini membolehkan pemain dapat mengawal jarak di antara pemain dan musuh.
Semasa bertempur pemain akan dapat mencari chest yang mengandungi senjata. Terdapat empat jenis senjata disediakan iaitu bullet, shell, energy dan grenade. Setiap senjata juga mempunyai tahap level tertentu dan stats berbeza.

Skill module disediakan untuk menguatkan karakter pemain. Jenis-jenis skill module juga akan memberikan kesan kepada cara pemain bermain. Ada skill module yang memfokuskan kepada bahan letupan atau survivability dan banyak lagi.
Cuma kelemahaan yang penulis lihat dari sistem skill module adalah points untuk mendapatkannya agak lambat, tidak sempat untuk menggunakannya. Dan tidak seimbang dengan jumlah levels dalam satu misi kerana apabila pemain bergerak misi seterusnya, musuh akan menjadi lebih kuat dan strategi mereka juga berbeza.

Selain skill module ada juga skill tree disediakan. Pemain boleh upgrade karakter apabila pemain kalah dalam pertempuran. Di skill tree, pemain boleh tingkatkan nyawa dan perisai karakter, pergerakan lebih pantas, kekuatan tembakan dan RNG dalam jenis-jenis senjata dijumpai semasa bertempur. Tapi di skill tree ini, points yang digunakan untuk upgrade lebih banyak dari skill module.
Namun, jika pemain berjaya melepasi misi pertama yang diakhiri dengan pertempuran boss, pemain akan diberi pilihan untuk memilih dua planet berbeza. Setiap planet mempunyai landskap persekitaran dan jenis-jenis musuh berbeza.

Terdapat 4 kelas disediakan iaitu Mercenary yang memfokuskan kepada senjata jenis bullet, Hellion lebih kepada bahan letupan, Engineer kepada senjata energy dan Marauder yang lebih suka pertempuran jarak dekat. Setiap satu dari mereka mempunyai skill passive tersendiri dan juga boleh ditingkatkan skillnya.
Walaupun Orbital Bullet memfokuskan kepada replay value menerusi roguelike. Penulis merasakan gameplay yang repetitif lama-kelamaan menjadi bosan apabila karakter sudah menjadi kuat. Namun, tiada sebarang perubahan dari segi strategi ke atas AI musuh. Yang berubah hanyalah tahap lokasi platform dan enemies placement.
Grafik Piksel

Orbital Bullet menggunakan grafik piksel gabungan 2D dan kadangkala 3D pada sesetengah tempat. Dari segi visual, game ini sememangnya cantik dengan gaya seninya terutamanya details yang terdapat pada lokasi platform. Setiap planet menunjukkan persekitaran berbeza yang kadangkala gelap dan berbatu, hijau fauna yang penuh dengan perangkap atau tema futuristik yang canggih berwarna biru tapi berbahaya kerana musuhnya semua bergerak pantas.
Bunyi tembakan dan muzik
Bagi penulis muzik dalam Orbital Bullet sedap didengar yang menggunakan genre techno dan electronic yang kadangkala rentaknya boleh menjadi mendatar namun kemudian menjadi rancak apabila berdepan dengan musuh yang lebih besar. Tapi bunyi tembakan dalam game ini sangat lemah bunyinya, dari peluru biasa sampai ke letupan. Tidak cukup untuk memberikan ‘umphh!’ apabila pemain melepaskan tembakan.

Secara keseluruhan, Orbital Bullet menawarkan apa yang kebanyakan game genre shooter platformer dan roguelike sudah sediakan. Tapi dengan sedikit twist di mana lokasi pertempurannya bergerak 360 darjah. Namun itu sahaja kelebihan yang ada pada game ini. Tapi dari segi visual dan muzik, penulis memuji Orbital Bullet. Jika korang berminat, korang boleh dapatkan Orbital Bullet di Steam.
+ Grafik yang cantik dan striking+ Muzik yang bagus+ Keunikan pertempuran 360 darjah
– Bunyi tembakan yang lemah– Gameplay yang repetitif dan tiada perubahan pada strategi AI musuh


Battlefield 1: Kemaskini Akan Datang Bawakan Sistem Platoon, Password Untuk Server Dan Banyak Lagi

Kemaskini akan datang untuk Battlefield 1 nampaknya bakal membawakan pelbagai fungsi dan penambahan yang dinanti-nantikan para pemain sejak hari pertama ia dilancarkan.

Buat masa ini, DICE masih belum mengeluarkan patch notes untuk kemaskini akan datang itu, namun, Youtuber yang juga merupakan sumber terdekat kepada siri Battlefield, Westie telah mendedahkan apakah yang akan ditambah ke dalam game ini nanti.
Server yang disediakan dengan password akan diperkenalkan. Maka, perlawanan-perlawanan persahabatan antara clan akan lebih mudah dijalankan, dan semestinya ia akan membantu content creators melakukan kerja-kerja kreatif mereka dengan lebih mudah.
Yang paling ditunggu-tunggu juga, sistem Platoon akan ditampilkan semula ke dalam siri Battlefield ini. Platoon bakal mempunyai empat rank, iaitu General, Colonel, Lieutenant, dan Private – serta lebih menarik, sesebuah Platoon boleh di-link-kan kepada server yang telah disewa.
Pelbagai lagi fungsi dan penambahbaikan yang akan dibawakan ke dalam Battlefield 1 kelak. Anda boleh saksikan video yang berdurasi 13 minit daripada Westie di bawah, membincangkan fungsi-fungsi terbaru itu:

JomBaca: ‘C4 Jeep Stuff’ Kini Kembali Ke Battlefield 1, Macam Ini Cara Nak Lakukannya! Tankers, Jaga-Jaga Belakang!


Koei Tecmo Umum Atelier Lydie & Suelle: The Alchemists and the Mysterious Paintings Di TGS 2017

Sempena ulang tahun siri Atelier yang ke-20!

Atelier Lydie & Suelle: The Alchemists and the Mysterious Paintings dijadualkan terbit untuk pasaran antarabangsa pada awal tahun hadapan bagi PC, PlayStation 4, Xbox One dan Nintendo Switch oleh Koei Tecmo.
Diterbitkan sempena ulang tahun ke-20 bagi siri Atelier, francais kali ini mengisahkan sepasang adik-beradik kembar yang bernama Lydie Marlen dan Suelle Marlen. Dalam usaha menjadi ahli kimia yang terbaik, pasangan ini telah terjumpa sebuah lukisan yang penuh misteri dan telah berjaya mengembara dunia didalam lukisan tersebut!
Berikut adalah salah sedikit gameplay daripada demo yang telah dikongsi di Tokyo Game Show 2017.
https://youtu.be/OFq2zAjWiqA


Call Of Duty: WWII Memaparkan 8 Trailer Multiplayer Terbaru, Bonus Pre-Order Diumumkan

Activision dan Sledgehammer Games telah mendedahkan lapan trailer terbaru yang memaparkan mode multiplayer dalam Call of Duty: WWII.

Trailer pertama memaparkan mode terbaru yang dipanggil War. Objektif dalam mode War berubah bergantung kepada map apa yang korang sedang bermain. Korang akan lihat pemain-pemain sedang mempertahankan kereta kebal daripada diserang sedang dia cuba untuk sampai ke lokasi senjata anti-pesawat.

Lima trailer yang berikutnya memperkenalkan Divisions, yang mana menggantikan ciri create-a-class yang digunakan dalam siri Call of Duty sebelum ini.

https://www.youtube.com/watch?v=YhtEgQZwzwk

Dua trailer terakhir memaparkan dua map yang akan boleh dimainkan. Pointe Du Hoc ialah peta untuk petempuran jarak dekat yang teletak di pantai Normandy. Ardennes ialah peta untuk petempuran jarak serdahana yang terletak di hutan bersalji Belgium.

Sebagai tambahan untuk trailer tersebut. Activision juga mengumumkan pre-order di sesetengah kedai yang akan memberikan korang akses kepada Divisions Pack, yang didatangkan sekali dengan set Premium Gear untuk setiap satu Division dalam game itu untuk Expedition, Infantry, Airborne, Armored dan Mountain. Buat masa ini, tidak diketahui kedai manakah yang akan menyertai dalam bonus pack ini.
Call of Duty:WWII akan dikeluarkan pada 3 November 2017, di PC, PlayStation 4 dan Xbox One.
JomBaca: Call of Duty: WWII – Jom Lihat Gameplay Trailer Multiplayer Buat Kali Pertama


Episod Life is Strange 2 Seterusnya Akan Dikeluarkan Pada Mei, Ogos Dan Disember 2019

Walaupun dikritik kerana jarak antara episod pertama dan episod kedua terlalu jauh, ia nampaknya tidak menghalang Dontnod Entertainment untuk meneruskan rancangan asal mereka.

Ramai peminat yang agak kurang senang apabila episod pertamanya dikeluarkan pada September 2018, dan episod keduanya mengambil masa kira-kira empat bulan untuk dikeluarkan, iaitu pada Januari 2019.
Terbaru, Dontnod telah mengumumkan tarikh pelancarkan episod-episod seterusnya untuk Life is Strange 2, dan ia menggunakan jarak masa yang seakan sama seperti antara episod pertama dan episod kedua.
Episod ketiga Life is Strange 2 yang berjudul “Wastelands” akan dilancarkan pada 9 Mei 2019, manakala episod keempat akan dikeluarkan pada 22 Ogos dan akhir sekali akan ditutup dengan episod kelima pada 3 Disember.
Mereka tidak mendedahkan sebarang maklumat lanjut lain.

#LifeisStrange2 Episode 3: Wastelands will release May 9th.
Episode 4 will release August 22nd and Episode 5 December 3rd, 2019. pic.twitter.com/PoZIZivOFM
— Life is Strange (@LifeIsStrange) March 21, 2019
Episod pertama dan kedua kini boleh dimainkan di PC, PS4 dan Xbox One.
JomBaca: Life is Strange 2: Episode 1 – Roads: Boleh Beli or Boleh Blah!?


Death Stranding akan dilancarkan ke platform Mac pada tahun ini

View this post on Instagram            A post shared by JomGaming (@jomgaming)


Dauntless – Video Game Ala Monster Hunter Dari Sebuah Studio Indie

Dauntless akan menggunakan konsep free-to-play dan mempunyai tema menyerupai siri Monster Hunter yang digemari ramai!

Dauntless merupakan sebuah video game yang berfokus kepada co-op seramai 4 orang dan dibangunkan oleh sebuah studio indie yang dikenali sebagai Phoenix Labs. Namun begitu, Phoenix Labs tidak boleh dipandang remeh memandangkan ianya dianggotai oleh mereka yang berpengalaman dalam bidang ini dan pernah berkhidmat dibawah studio-studio gergasi seperti BioWare, Riot Games, Capcom, dan Blizzard.

Dalam temubual bersama PC Gamer, Dauntless mengambil inspirasi dari video game kegemaran ramai seperti Dark Souls, Monster Hunter, dan World of Warcraft dimana secara amnya pemain-pemain akan bergerak secara solo atau berpasukan untuk memburu makhluk-makhluk yang dipanggil Behemoth. Hasil dari buruan-buruan ini, pemain akan berpeluang untuk mengumpul pelbagai item berguna sambil menyiapkan armor atau senjata yang baru.

Beta bagi Dauntless akan dilaksanakan pada tahun ini dan korang boleh mendaftarkan diri jika berminat. Buat masa ini, Dauntless hanya akan berada untuk platform PC.
Teringin melihat bagaimana pemain beraksi dalam Dauntless? Saksikan dalam gameplay preview dalam video dibawah.


CD Projekt Red Akan Mula Bangunkan Game The Witcher, Cyberpunk Baharu Pada 2022

CD Projekt Red akan mula membangunkan game-game baharu dari francais The Witcher dan Cyberpunk pada tahun 2022.
Perkembangan ini disahkan oleh Presiden syarikat itu, Adam Kiciński, ketika bercakap kepada akhbar dari Poland, Rzeczpospolita, lapor MP1ST.
Ketika diajukan soalan mengenai apakah studio itu mempunyai perancangan besar lain untuk harta intelek (IP) selain dua IP popular mereka, iaitu The Witcher dan Cyberpunk, Kiciński menjawab:
“Kami pada ketika ini sedang memfokuskan kepada dua francais kami. Kedua-duanya mempunyai potensi besar, jadi salah satu objektif strategik kami adalah untuk mula mengusahakan projek-projek AAA selari dengan IP-IP kami, yang mana dijangka akan bermula tahun hadapan.”
Berita ini bukanlah sesuatu yang mengejutkan. Pada Mac 2020, CDPR telahpun mengesahkan yang mereka akan membikin sebuah game baharu dari dunia The Witcher selepas pelancaran Cyberpunk 2077.
2022 tentunya bakal menjadi tahun yang amat sibuk untuk studio itu. CDPR menyasarkan pelancaran Cyberpunk 2077 dan The Witcher 3: Wild Hunt versi sebenar konsol generasi terkini (PS5, Xbox Series) masing-masing pada suku pertama 2022 dan suku kedua 2022.


Filem Uncharted Ciptaan Nathan Fillion Bawakan Penjarahan Portugis Ke Atas Melaka – Harta Karun Hilang Paling Berharga Dalam Sejarah

[KEMASKINI]: Filem pendek rekaan peminat ini adalah hasil arahan Allan Ungar, bukan seperti yang dilaporkan seperti di bawah.
[LAPORAN ASAL]:
Venice of the East.
Kita mungkin tidak akan dapat menonton filem rasmi Uncharted dalam masa terdekat kerana ia terperosok ke dalam development hell.
Tetapi, kita baru sahaja telah disajikan dengan satu filem ciptaan peminat (fan-film) yang dibikin oleh pelakon terkenal Nathan Fillion. Selain aksi, dialog, dan aura yang memang dekat dan sinonim dengan francais Uncharted, filem pendek berdurasi 15 minit ini mempunyai jalan cerita yang kita semua rakyat Malaysia tertunggu-tunggu selama ini.
Plot utama atau harta karun yang ingin dicari oleh Nathan Drake pada kali ini ialah harta karun yang terdapat dalam kapal Flor de la Mar, kapal yang mengangkut segala harta yang mereka dapati di Kota Melaka selepas Portugis menjarah kota pelabuhan Empayar Kesultanan Melayu yang agung itu.

Mengikut sejarah, yang turut disebut dalam filem pendek ini, harta karun tersebut telah tenggelam bersama-sama dengan kapal Flor de la Mar di Lautan Hindi selepas melalui Sumatera. Ia disebutkan sebagai harta karun yang hilang yang paling berharga dalam sejarah manusia — dianggarkan oleh para sejarawan dengan nilai sebanyak USD2.6 billion!

Plot twist yang dibawakan ke dalam filem ini adalah harta karun itu kononnya tidak pun tenggelam, tetapi Afonso de Albuquerque telah diselamatkan daripada Flor de la Mar oleh Ferdinand Magellan. Iya, Magellan yang tersohor itu, pengembara Portugis yang memperhambakan Panglima Awang Hitam (enrique de Malacca) dan seterusnya menjadi pemandu arah (navigator) kepada ekspedisi pertama yang berjaya mengelilingi dunia dalam sejarah.
Mengikut sejarah lagi, selepas berjaya melakukan pengembaraan sedunia itu, Awang Hitam telah menetap dan meninggal dunia di Filipina — dan ya, Nathan Drake, Sully dan Elena akan pergi ke Filipina untuk menjejak harta karun tersebut. Dan filem pendek ini pun tamat di situ.

Korang boleh tonton filem pendek ini di bawah, dan bersedia untuk dikagumkan:


Sony “Sedar” Permintaan Gamers Untuk Game Crash Bandicoot Yang Baru

Semua pasti merindui ikon PlayStation yang sangat popular ini, Crash Bandicoot.

Presiden Sony Computer Entertainment Europe, Jim Ryan telah memberitahu PSU.com bahawa syarikat itu “sedar mengenai kasih sayang yang besar” terhadap maskot PlayStation, Crash Bandicoot, tapi tiada apa yang boleh diperkata mengenai game baru “di fasa ini”.
[su_spoiler title=”Klik jika anda tidak kisah membaca spoiler kecil Uncharted 4: A Thief’s End.” style=”fancy” icon=”chevron”]Seperti yang telah disebutkan dalam review Uncharted 4 kami, terdapat easter egg Crash Bandicoot dalam game terbaru keluaran Naughty Dog itu – yang seterusnya telah mengundang nostalgia ramai gamers, dan mereka menganggap siri ini akan kembali tidak lama lagi.[/su_spoiler]
JomBaca: Uncharted 4: A Thief’s End: Boleh Beli or Boleh Blah!?
Namun, awal bulan ini, Sony telah mengesahkan bahawa Activision masih lagi memegang hak lesen ke atas Crash Bandicoot. Perkara ini telah disahkan oleh VP of Publisher & Developer Relations, Adam Boyes dalam tweet beliau:
https://twitter.com/amboyes/status/729198412592078848
Lesen untuk Crash Bandicoot telah dipegang oleh beberapa syarikat third-party selepas ia pertama kali muncul pada 1996, termasuk Konami, Vivendi, Sierra dan Activision. Game utama yang terbaru dalam siri ini adalah Crash: Mind over Mutant, yang dilancarkan pada 2008 di Xbox 360, PlayStation 2, PSP, Wii dan Nintendo DS.

Activision telah mendapat hak ini pada 2008 selepas mengambilnya daripada Sierra.
Buat masa ini, Activision masih lagi belum memberi apa-apa komen mengenai francais ini.


Uncharted 4: Aduhai Ditunda Lagi!

Alamak, nampaknya ada berita kurang gembira dari studio Naughty Dog, developer untuk game Uncharted 4. Apakah berita kurang gembira itu?

JomBaca: Uncharted 4: Video Multiplayer Gameplay di Twitch!
Uncharted 4, game yang dinanti-nantikan oleh ramai gamers akan ditunda lagi ke tarikh yang baru iaitu 26 April 2016.
Memetik kata-kata Neil Druckmann, Creative Director, dan Bruce Straley, Game Director:

This is our largest game to date, and the team has been working incredibly hard to meet the challenge of closing out the game’s development in a timely manners. However, as we approached our final deadlines and started wrapping up the game’s levels, we realized that several key sequences needed extra resources to bring them to the finish line. After carefully considering all of our options, we decided to extend our schedule.

Ini merupakan kali ketiga Uncharted 4 ditundakan tarikh release-nya. Sebelum ini, game ini dijadualkan release pada penghujung 2015, kemudian ditunda ke 18 Mac 2016.
Apa-apa pun, kami berharap dengan penundaan yang lama ini, pihak Naughty Dog dapat menghasilkan sesuatu yang amat luar biasa dan tidak mengecewakan peminat-peminat mereka.
JomBaca: Tokyo Game Show 2015: Trailer UNCHARTED: The Nathan Drake Collection Story
ADIOS!!


Fairy Fencer F: Advent Dark Force: Screenshots Bahasa Inggeris Untuk Korang!

Akhirnya ada jugak screenshots versi bahasa Inggeris buat tatapan korang!

Idea Factory International dengan besar hatinya telah pun berkongsi antara screenshots bahasa Inggeris yang pertama! Dari screenshots ini, korang boleh tengok sendiri menu ketika combat dan barang-barang yang korang boleh beli dari in-game store game ini yang boleh digunakan ketika combat.

Seperti kami laporkan sebelum ini, Fairy Fencer F: Advent Dark Force versi PS4 ini akan mempunyai 2 jalan cerita dengan ending baru iaitu Vile Goddess dan Evil Goddess.
 Jom Baca: Fairy Fencer F: Advent Dark Force: Versi Bahasa Inggeris Bakal Menemui Korang Julai Ini!
Kedua-dua jalan cerita ini akan memaparkan karakter-karakter baru seperti Pappin yang mempunyai hubungan pelik dengan Fencer yang bernama Pippin. Ok…
Pippin adalah seorang (seekor?) Fencer pelik yang tidak diketahui apakah ia. Dia cakap banyak dan suka berleter. Di kepalanya, ada satu pedang terlekat di situ tapi dia macam tak kisah je.
Pippin
Soji partner Fairy Pippin. Disebabkan dia lebih menyerupai manusia, ramai orang tersilap ingatkan Soji adalah Fencer dan Pippin adalah Fairy. Soji adalah lebih berperwatakan seperti Pappin, yang dikatakan adalah bapa Pippin.
Soji
Pappin dikatakan adalah bapa kepada Pippin tapi betul ke tidak itu masih menjadi satu misteri.
Pappin
Fairy Fencer F: Advent Dark Force bakal menemui korang di platform PS4 sahaja, pada 27 Julai 2016.


Hideo Kojima Akan Menerbitkan Buku Berbahasa Inggeris Pada Tahun Ini

Nama Hideo Kojima tentunya tidak asing dalam industri gaming. Pencipta siri Metal Gear dan Death Stranding itu telah memberi inspirasi kepada ramai pembangun dan gamer marhaen di seluruh dunia.
Beliau sebenarnya pernah berkongsikan pengaruh dan inspirasi dalam karya-karyanya di dalam sebuah buku tulisannya yang bertajuk ‘The Gifted Gene and my Lovable Memes’. Walau bagaimanapun, kebanyakan peminatnya seluruh dunia tidak berpeluang membacanya kerana ia ditulis dalam bahasa Jepun.
Jangan gusar lagi kerana buku tersebut bakal diterjemah ke bahasa Inggeris dan ia bakal diterbitkan sekitar musim luruh 2021 (sekitar September-Disember).
Berita ini diumumkan oleh VIZ Media di Twitter, menyatakan yang syarikat itu akan menerbitkan versi bahasa Inggeris dengan tajuk ‘The Creative Gene’.

Announcement: Hideo Kojima, creator of Death Stranding and Metal Gear Solid, explores the influences and inspirations that shape his work. The Creative Gene drops Fall 2021. pic.twitter.com/VKL6yXtK79— VIZ (@VIZMedia) February 19, 2021


AMD Ryzen Akan Tiba Mac Nanti Dengan Harga Bermula Pada RM1,599

Adakah korang akan mula menabung untuk membina PC yang baru?

Selepas beberapa kali harga AMD Ryzen tertiris, akhirnya infomasi sahih telah diumumkan. Disampaikan oleh Lowyat, AMD Ryzen akan mula boleh diperolehi dipasaran seluruh dunia mulai 2 Mac nanti dengan harga-harga dibawah:

AMD Ryzen 7 1800X – RM2,599
AMD Ryzen 7 1700X – RM1,899
AMD Ryzen 7 1700 – RM1,599

Tonton sidang media pengumuman pemproses Ryzen yang telah diadakan oleh AMD.


The Division: Eksklusif Untuk Mereka Yang Menggunakan Kad Nvidia

Nvidia telah mempersembahkan kebolehan GPU buatan mereka melalui The Division dalam video terbaru.
Dalam video ini, Anders Holmquist selaku pengarah teknikal bagi The Division telah memberikan penerangan tentang efek-efek dan bagaimana ia akan mempengaruhi kualiti imej.
Menurut Ubisoft, opsyen ini hanya untuk pengguna kad Nvidia dan bukan dari pengeluar lain. Antara opsyen yang boleh digunakan kelak adalah HBAO+ dan PCSS shadows.
The Division boleh diperolehi di PC, PlayStation 4, dan Xbox One mulai 8hb Mac ini.


No Man’s Sky Akhirnya Bebas Dari Kes Saman Kerana Perkataan ‘Sky’!

Akhirnya masalah yang membelengu developer Hello Games selesai setelah 3 tahun naik turun mahkamah!

Developer Hello Games mempunyai masalah hakmilik dengan syarikat telekomunikasi yang bernama Sky UK Limited yang dikenali umum dengan nama Sky. Menurut Sean Murray selaku founder Hello Games mengatakan masalah hakmilik nama ini adalah suatu yang “bodoh” kerana perkataan Sky adalah suatu nama umum yang boleh dimiliki oleh sebuah syarikat.

Yay! We finally settled with Sky (they own the word "Sky"). We can call our game No Man's Sky. 3 years of secret stupid legal nonsense over
— Sean Murray (@NoMansSky) June 17, 2016
Namun begitu, berita gembira untuk mereka yang menanti game ini kerana ia akan diterbitkan tidak lama lagi untuk PC dan PlayStation 4. Pakej Collector’s Edition juga telah diumumkan untuk No Man’s Sky.
Bagi mereka yang tidak pernah menonton gameplay No Man’s Sky, korang boleh layan video gameplay dibawah.


Bandai Namco Akan Perkenalkan IP Baru Di Gamescom 2016

Bandai Namco telah umumkan selain Tekken 7 dan Dragon Ball: Xenoverse 2 yang akan dibawa ke pentas Gamescom 2016, mereka akan turut memperkenalkan satu IP baru yang misteri nanti.

Mereka turut mendedahkan bahawa IP terbaru ini adalah untuk “pemain sasaran di barat” atau “a western audience“.
Walau bagaimanapun, Bandai Namco masih belum mendedahkan apakah genre untuk IP terbaru ini, atau apakah ia akan dibangunkan dari studio di Barat atau studio di Jepun.
Gamescom 2016 yang diadakan di Cologne, Jerman akan bermula pada 17 hingga 21 Ogos ini.
Sumber: VG247


Geralt of Rivia Dari Siri The Witcher Akan Dibawa Masuk Ke Dalam Monster Hunter: World

Capcom dan CD Projekt Red telah mengumumkan satu kolaborasi yang pasti akan menggembirakan para peminat dari dua francais popular masing-masing.

Geralt of Rivia dari siri The Witcher bakal dibawa masuk ke dalam game Monster Hunter: World. Crossover dalam Monster Hunter: World ini bukan seperti kandungan yang ada sebelum ini, tetapi ia lebih daripada biasa. Kandungan yang akan dibawakan bukan sahaja sebagai kostum, malah Geralt boleh dimainkan sebagai karakter, dan akan terdapat quest-quest yang diinspirasikan daripada dunia The Witcher.
Dalam pengumuman yang dikeluarkan, mereka mengatakan yang penampilan khas Geralt dalam MHW akan menyajikan pengalaman gameplay unik yang menggabungkan mekanisme RPG dari The Witcher 3: Wild Hunt dengan sistem game MHW. Para pemain boleh menggunakan stail pertarungan ikonik Geralt, gabungan permainan pedang, combat magic dan pelbagai peralatan memburu raksasa.
Tiada tarikh tepat lagi diumumkan untuk pelancaran crossover ini, namun mereka mengatakan yang kandungan ini bakal tiba dalam MHW untuk PS4 dan Xbox One pada “awal tahun 2019”. Untuk versi PC pula, ia akan didedahkan kemudian.


Minecraft Kini Menjadi Game Pertama Mencapai 1 Trilion Tontonan Di Youtube

Youtube telah mengumumkan satu pencapaian yang amat mengagumkan untuk komuniti Minecraft.
Minecraft kini telah berjaya melepasi 1 trilion tontonan di Youtube, sekaligus menjadikan ia game pertama, dan satu-satunya setakat ini, yang berjaya melakukannya.
Dalam kata lain, apa sahaja kandungan yang berkaitan dengan Minecraft yang dimuat-naik di Youtube, digabungkan jumlah tontonnya, maka ia telah mencecah lebih 1 trilion tontonan.
Youtube meraikan kejayaan ini dengan mengeluarkan satu video istimewa berdurasi 1:53 minit.

Di samping itu, Youtube juga menyediakan satu laman khas yang memperlihatkan beberapa statistik menarik mengenai pencapaian ini.


Contra: Rogue Corps: 2 Edisi Untuk Pre-Order Kini Diumumkan

Contra: Rogue Corps merupakan game top-down shooter akan datang daripada Konami. Ia akan membawakan mode single-player campaign serta co-op (offline dan online).

Terkini, Konami telah mengumumkan dua edisi untuk sesiapa yang ingin melakukan pre-order bagi game ini. Dalam kenyataan akhbar yang dikeluarkan, dua edisi ini ialah Standard Bundle dan Season Pass Bundle.
Untuk Standard Bundle (USD33.99), para pemain akan mendapat:

Game penuh CONTRA: ROGUE CORPS
Dua tshirt (dalam game) yang boleh dipakaikan kepada Hungry Beast
Untuk PS4, akan mendapat Theme yang menampilkan artwork oleh pelukis legenda, Tom DuBois.

Untuk Season Pass Bundle (USD39.99) pula, para pemain akan mendapat semua yang ada dalam Standard Bundle, ditambah dengan akses penuh kepada beberapa kandungan tambahan (DLC) secara bulanan selama empat bulan pertama selepas pelancaran.

Contra: Rogue Corps akan dilancarkan untuk PC, PS4, Xbox One dan Switch pada 24 September 2019.


Ini Adalah Keperluan Spesifikasi Untuk Final Fantasy XV Di PC

Mana dia geng-geng yang akan mainkan Final Fantasy XV di PC?

Kita mungkin belum tahu tentang tarikh pelancaran tepat untuk Final Fantasy XV dikeluarkan di PC. Namun, Microsoft telah mengemaskini laman web pembelian game ini dengan keperluan spesifkasinya. Jom kita tengok sama ada PC/laptop korang mampu atau tidak untuk mainkan Final Fantasy XV.
Keperluan Minimum

Windows 10 w/ DirectX 11
8GB RAM
Intel Core i5-2400 (3.15ghz) atau AMD FX-6100 (3.3ghz) CPU
Geforce GTX760 atau yang sama dengannya

Keperluan Yang Direkomen

Windows 10 w/ DirectX 11
16GB RAM
Intel Core i7-3770 (3.4ghz) atau AMD FX-8350 (4.0ghz) CPU
Nvidia GTX 1060 atau yang sama dengannya

Final Fantasy XV akan dilancarkan di PC pada awal tahun 2018, tarikh tepat pelancaran masih belum diumumkan. FFXV telah pun dilancarkan di PS4 dan Xbox One pada November 2016 lalu.
JomBaca: PM Najib Telah Mencuba Sendiri PlayStation VR Dan Monster of the Deep: Final Fantasy XV


Dark Souls 3: Selesaikan Semua Rahsia Dengan Bantuan Checklist Ini!

Elakkan kekecewaan dengan sebuah laman web ciptaan seorang kipas-susah-mati Dark Souls III ini!

Zachary Kjellberg telah membina laman web untuk dirinya namun begitu dia tidak lokek untuk berkongsi dengan pemain yang mencintai game yang Masocore ini! Menurut beliau lagi, laman web ini masih dalam binaan dan pengguna boleh menghubunginya jika ada info atau quest yang tertinggal.
Komuniti gaming sesungguhnya mengagumkan, ini adalah antara usaha yang harus dipuji.
Bagi mereka yang masih tertanya-tanya tentang game ini, anda boleh baca review kami Boleh Beli or Boleh Blah!? untuk Dark Souls III!
Salah satu boss yang selalu memandang rendah pada diriku ini


Red Dead Redemption: Pemilik Xbox One Boleh Mainkan Versi Backward Compatibility!

Selepas 200 game Xbox 360 ditawarkan di dalam Program Xbox One Backward Compatibility, Red Dead Redemption juga akan ditambah ke dalam koleksi itu!

Peminat game koboi dari Rockstar ini – bergembiralah! Minggu ini, Red Dead Redemption akan ditawarkan ke dalam Program Xbox One Backward Compatibility.

Malangnya masih tiada berita tentang sekuel Red Dead Redemption, tetapi Rockstar seperti memujuk hati peminat mereka di Xbox One dengan tawaran game ini. Rockstar sendiri teah mengumumkan, bahawa game Xbox 360 Red Dead Redemption ini akan mula menjadi backward compatible pada 8 Julai ini.
Ini adalah termasuk dengan game asal, expansion Undead Nightmare dan edisi Game of the Year-nya sekali. Versi backward compatibility ini juga akan boleh dibeli dari Xbox One store.
Amacam? Masih rindukan dunia koboi Red Dead Redemption? Mungkin ini peluang korang untuk bermain (semula?) game kegilaan ramai ini di platform Xbox One.


Acer Announced New Nitro 5 Gaming Notebooks Powered by AMD Ryzen 5000 Series Mobile Processors

Artikel di bawah adalah kenyataan rasmi yang dihantarkan kepada JomGaming, tanpa sebarang terjemahan atau suntingan dari kandungan asal. Baca terus kenyataan media yang dikeluarkan oleh penerbit, pembangun dan penganjur dalam pelbagai bahasa.
The powerful new AMD Ryzen Mobile Processors deliver fast and efficient performance for laptops. With up to 8 cores of processing power, they combine low-power high-bandwidth memory with low power consumption and up to double the data rates achieved by the previous generation of RAM, making them ideal for the new Nitro and Aspire notebooks.
NVIDIA® GeForce RTX™ 30 Series Laptop GPUs, powered by the NVIDIA Ampere architecture, increase energy efficiency by up to 2x, accelerate performance dramatically and introduce third-generation Max-Q technologies for thin and lightweight designs. GeForce RTX 30 Series Laptop GPUs deliver stunning ray-traced gaming experiences in Cyberpunk 2077 and other top titles, and enable creators to produce incredible content using hundreds of GPU-accelerated apps.
The Acer Nitro 5 is line of a beautifully balanced notebooks aimed at casual gamers who are ready for something better. These devices have been painstakingly designed in order to cater to the needs of any PC enthusiast, whether that’s exploring the world’s ever growing catalogue of game titles or editing montages of gameplay.
The Acer Aspire 5 and Aspire 7 lines are powerful, well rounded notebooks with understated designs, ideal for more conventional users who particularly care about performance, display quality, weight and battery life. The Aspire series is all about providing users with everything necessary to express themselves and their passions.
Acer Nitro 5 – Get Into the Game

Acer’s popular Nitro 5 gaming notebook line gets a significant upgrade with the addition of up to an AMD Ryzen™ 9 5900 HX Mobile Processor and up to an NVIDIA GeForce RTX™ 3080 Laptop GPU, a powerful combination ideal for gaming enthusiasts. Rounding out this powerful CPU/GPU combo are two slots for an M.2 PCIe and/or SATA SSD (supporting up to 2TB NVMe SSD / 2TB HDD)1, up to 32 GB of DDR4 3200 RAM1 and fast networking via Killer E2600 support and Wi-Fi 6. For gamers who want to get the most bang for their buck, the Nitro 5 contains all the key elements necessary for a no-compromises gaming experience.

The new Nitro 5 notebooks are available with 15.6-inch or 17.3-inch displays, featuring a quad high-definition (QHD) display with a 165 Hz refresh rate or a full high definition (FHD) display with up to a 360 Hz refresh rate. With a 3 ms response time, visuals are clean with minimal ghosting. Acer also kept colors bright with a 300-nit panel that covers 100% of the sRGB color gamut, and made the screen more attractive by boosting its screen-to-body ratio to 80% with narrow 0.27-inch (7.02 mm) bezels.
Twin fans, Acer CoolBoost™ technology and four strategically placed exhaust ports keep the Nitro 5 running cool. CoolBoost™ monitors fan speed and increases it when necessary to optimize total performance. Users can monitor and manage the system in real time with NitroSense, giving them control over thermal management, fan speed and more.


Rasmi: FIFA 19 Bawakan Lesen UEFA Champions League, Tarikh Pelancaran Diumumkan

Dalam sidang media EA Play yang sedang berlangsung sekarang EA telah mengumumkan yang FIFA 19 akan bawakan lesen UEFA Champions League.

Tarikh pelancaran juga diumumkan. FIFA 19 akan dilancarkan pada 28 September ini di PC, PS4 dan Xbox One.

Champions Rise on September 28th. This is #FIFA19. @ChampionsLeague #UCL pic.twitter.com/YHkvbDkg2F
— EA SPORTS FIFA (@EASPORTSFIFA) June 9, 2018
Berita sedang dikemaskini…


Ubisoft Bakal Tamatkan Hyper Scape Pada April, Satu Lagi Game Battle Royale Terkubur

Hasrat Ubisoft untuk bersaing dalam arena battle royale nampaknya bakal menemui noktah penamat tidak lama lagi.
Ubisoft telah mengumumkan yang mereka akan menamatkan pembangunan dan menutup Hyper Scape pada 28 April 2022.
Hyper Scape, yang dilancarkan pada Ogos 2020 untuk PC, PS4 dan Xbox One, merupakan percubaan Ubisoft untuk turut serta dalam genre battle royale percuma yang sedang hangat ketika itu.
Dalam pengumuman tersebut, Ubisoft menegaskan yang mereka akan mengambil pengajaran-pengajaran penting daripada game ini untuk produk-produk akan datang mereka. Ubisoft turut memberikan penghargaan kepada mereka yang telah menyokong game bertemakan futuristik itu.
Walaupun tidak menyatakan dalam kenyataan itu apakah punca penutupan game ini, tentunya ia ditamatkan kerana ia tidak mendapat sambutan yang diharapkan.
Hyper Scape menjadi bualan para pemain di Malaysia di awal pelancarannya kerana menampilkan karakter gadis tempatan yang berhijab, bernama Noor Azimah Yusof.


Battlefield 4 Bakal Menerima UI Terbaru Yang Sama Seperti Battlefield 1

DICE masih lagi aktif menyokong Battlefield 4 di sebalik pendedahan Battlefield 1.

Dalam pengumuman yang dilakukan di laman web rasmi Battlefield, DICE telah mengumumkan bahawa mereka akan melakukan beberapa update besar untuk Battlefield 4 dan Battlefield Hardline – menjelang pelancaran Battlefield 1.
Mereka bakal memperkenalkan user interface (UI) terbaru di Battlefield 4 dan Battlefield Hardline, yang dikatakan akan mempunyai banyak persamaan dengan UI yang akan ditampilkan dalam Battlefield 1. Mereka mengatakan, perubahan ini dilakukan adalah untuk membuatkan para pemain lebih selesa apabila Battlefield 1 dilancarkan kelak. Memiliki satu UI yang sama di ketiga-tiga game yang akan memberikan pengalaman lebih intuitif dan centralized.

Mereka berkata, perubahan ini bakal memudahkan para pemain untuk bertukar-tukar antara tiga game ini kerana mempunyai UI yang sama. Melalui ini, kami berpendapat bahawa DICE menjangkakan jumlah pemain di siri-siri sebelum ini, terutamanya Battlefield 4 tetap akan tinggi walaupun mereka telah melancarkan Battlefield 1 kelak.
Bagaimanakah bentuk UI yang baru ini? Kami di JomGaming juga masih lagi belum melihatnya. UI terbaru ini sedang dicuba dalam versi beta oleh sekumpulan kecil pemain. Mereka turut menyatakan bahawa lebih ramai pemain akan diberikan peluang untuk mencubanya dalam versi beta dalam masa terdekat. Dan bilakah ia akan dilancarkan ke game penuh masih belum didedahkan.
Selain itu, feature Squad Join juga akan ditambah ke platform PC (feature yang telah lama diberikan di konsol).
Battlefield 1 akan dilancarkan di PC, PlayStation 4 dan Xbox One pada 21 Oktober 2016.
JomBaca: Battlefield 1: 7 Info Terbaru Mengenai Vehicles Yang Kita Tahu Setakat Ini!
Sumber gambar: Berduu


Team FIFA Online 3 Malaysia Cipta Kejayaan Di China, Bawa Pulang USD30 Ribu!

Nama Malaysia mengaum lagi di pentas eSports antarabangsa – kali ini menggegarkan tembok besar China!

Team FIFA Online 3 dari Malaysia – yang diwakili oleh Kent ‘RBxArroyos’ Liaw (kapten), Faiz “FavLain” Hariry, Vin ‘ EMaster.Vin’ Chew dan Ahmad ‘Wintersss’ Nazreen – telah berjaya merangkul tempat ketiga dalam EA Champions Cup 2016 Summer, seterusnya membawa pulang hadiah wang tunai sebanyak USD30,000 (~RM122,248). Pertandingan yang diadakan di Shanghai, China itu telah menyaksikan pasukan kebanggaan negara ini menumpaskan juara bertahan dan pasukan tuan rumah China di peringkat kumpulan.
Ini merupakan kali pertama mana-mana wakil dari tanah air yang berjaya melepasi peringkat kumpulan. Kata orang, alang-alang menyeluk pekasam, biar sampai ke pangkal lengan, mereka terus mara dan akhirnya berjaya menaiki podium.
Di penentuan tempat ketiga/keempat, mereka telah menewaskan Vietnam Dragons, di mana sebelum itu, di peringkat separuh akhir, mereka telah tewas kepada wakil dari Thailand.
EA Champions Cup 2016 Summer merupakan sebuah kejohanan eSports antarabangsa untuk game FIFA Online 3 keluaran EA Sports. Kejohanan ini menawarkan jumlah hadiah terkumpul sebanyak USD300,000 (~RM1,222,485) yang menampilkan 8 pasukan dari 7 buah negara – iaitu Korea Selatan, Vietnam, Thailand, Indonesia, Singapura, Malaysia, dan dua pasukan dari China.
Sumber: fo3.Garena.com
Di akhir kejohanan, Team Adidas dari Korea Selatan dinobatkan sebagai juara selepas mengalahkan TNP dari Thailand, seterusnya membawa pulang wang tunai sebanyak USD150,000 (~RM611,242).
Anda boleh saksikan siaran ulangan kepada livestream kejohanan ini di sini.
Berikut adalah draft untuk team Malaysia Tigers:
Sumber: fo3.Garena.com
Kami di JomGaming mengucapkan tahniah kepada team Malaysia Tigers kerana berjaya mengharumkan nama Malaysia di arena antarabangsa. Kami berharap anda teruskan usaha untuk mencipta lebih banyak kejayaan yang lebih membanggakan di masa hadapan.
Malaysia Boleh!
Sumber: Ahmad Nazreen